به جیهانی بوونی کۆمه‌ڵگاکان ، ده‌رکه‌وت و دیارده‌ی ده‌روونی و کۆمه‌ڵایه‌تی لێ‌که‌وتۆته‌وه . گه‌ر تاسه‌رده‌مانێک عاشق بوون واده‌ی رێکه‌وت و شه‌یدابوونی یه‌که‌م بینین و یه‌که‌م نیگا بووبێت … . ئه‌وا هێدی هێدی بره‌وی یه‌که‌م نیگا له‌کاڵ بوونه‌وه‌دایه و ڕێکه‌وتیش جێ لێژده‌کات بۆ پلان و یه‌کترناسین .\nئه‌مڕۆکه پاش دیارده‌ی به‌جیهانی‌بوون ، چه‌مکی خۆشه‌ویستیش بووه به جیهانی گه‌ر جاران به‌رده‌م مه‌کته‌بی کچان یان شه‌قام و یان دراوسێ و هتد نزیکترین ڕێکه‌وتی یه‌که‌م نیگا و یه‌که‌م خۆشه‌ویستی بووبێت . ئه‌وا ئه‌مڕۆ سنوره‌کان هێنده به‌رفروانه که خۆت بڕیارده‌رێکی ئازایت به دوور له شه‌رم و سوربوونه‌وه .\nنه گه‌ره‌کته شۆێن پێی خانمی خه‌ونه‌کان هه‌ڵگری و نه پێداویستیت به چاوه‌ڕوانی دوای به‌یه‌ک گه‌یشتن هه‌یه . تۆ نێر بی یان مێ . به خواسته‌کانت و به‌دوور له هیچ فشارێک به‌رامبه‌ره‌که‌ت هه‌ڵده‌بژێری .\nئه‌نترنێت ، ئه‌و شه‌قامه فراوانه‌یه هه‌موان له ته‌ونێکێدا کۆده‌کاته‌وه . ڕه‌نگه بۆ کورد زووبێت قسه له‌سه‌ر دیارده‌ی خێزان پێکه‌وه‌نان و هاوژیانی دووکه‌س له ڕێی ئه‌نته‌رنێته‌وه بکه‌ین . به‌ڵام له‌سه‌ر ئاستی جیهانی ئه‌مه واقعێکه‌وه و خێزان پێکه‌وه‌نان و هاوژیانی هاوڕێ‌یانه ڕۆژانه ئاماره‌که‌ی ڕوو له زیادیه . یه‌کتر ناسین و توندبوونی ڕایه‌ڵه‌کانی نێر و مێ و کرانه‌وه‌ی بواره جۆراوجۆره‌کانی یه‌کتر دوان ئه‌مرۆکه به هێزترین پاڵنه‌ره بۆ به‌کارهێنانی ئێنتێرنێت .\nخۆشه‌ویستی ڕه‌نگه له کورترین پێناسه‌یدا سه‌رسوڕمان و ناسینی ئه‌وی تربووه . هه‌رکه‌س که‌سێکی خۆش ویستووه بێ ئه‌وه‌ی شوناسی به‌رامبه‌ره‌که‌ی ناسیبێ . تامه‌زرۆی بووه و به هه‌شتی خه‌ون و به‌ها مه‌زنه‌کانی ژیانی تێدا دۆزیوه‌ته‌وه خۆشه‌ویستی له کۆمه‌ڵگایی کوردی ته‌نهایی و بێ به‌ری بوون له ڕه‌گه‌زی به‌رامبه‌ر خوڵقاندوویه‌تی . بۆیه وه‌ک تاک جه‌سته خولقێنه‌ری خۆشه‌ویستی بووه و غه‌ریزه‌ی سۆزداری گه‌ڵاڵه‌ێ کردووه.\nئه‌مڕۆکه‌ی جیهانی کراوه . خۆشه‌ویستی کراوه‌ی داهێناوه . گه‌ر جاران و هه‌نووکه‌ش مه‌رجه کۆمه‌ڵایه‌تی‌یه‌کان وه‌ک بنه‌ماڵه و ڕازامه‌ندبوونیان و که‌لتوری داواکاری ماڵی بابان و مه‌سه‌له‌ی ماره‌یی و خانووی جیا و جوانی باو و بێ ئاگایی له ناواخنی کاره‌کته‌ری به‌رامبه‌ر و هه‌زاران پرسی دیکه ڕایه‌ڵه‌ی خۆشه‌ویستی و خێزان که‌وتنه‌وه‌ی درووست کردبێت . ئه‌وا هه‌نووکه هێدی هێدی نه ئاتاج به چاو نووقاندن و نه به ئاماژه‌ی قژ ده‌سپێهاندا هه‌یه . ئێستاکه دوو بوونه‌وه‌ر هه‌ن که باس له نزیک بوونه‌وه و خاڵه هاوبه‌شه‌کانی کاره‌کته‌ریان ده‌که‌ن . جیاوازه‌کانیشیان له گفتوکۆدا تاوتۆده‌که‌ن .\nکرانه‌وه‌ی مه‌وداکانی نێر و مێ ، ئاواڵابوونی جه‌سته و حه‌زه‌کان و.. هتد سیمایه‌کی دیکه‌ی کاره‌کته‌ری که‌سایه‌تی کورده بۆ داهاتوو. کۆچ و ته‌ونی په‌یوه‌ندی‌یه‌کان ( مۆبایل ، ئێنترنێت و میدیایی بینراو و هتد ) سه‌ره‌تایه‌که بۆ کرانه‌وه . به ڕه‌چاوکردنی ئه‌وه‌ی که ڕه‌نگه به‌د به‌کارهێنانی کرانه‌وه‌یه‌کی نێگه‌تیڤانه درووست کات .\nئه‌مڕۆ کۆمه‌ڵگای مۆدێرن ، که‌سایه‌تییه‌کی جیای له کۆمه‌ڵگا داخراوه‌کان ڕۆناوه، ئه‌م که‌سایه‌تی‌یه له‌یه‌که‌م کرانه‌وه‌یدا ئاشنا بوونه به جه‌سته و سایکۆلۆژیا و حه‌ز و ویستی ڕه‌گه‌زی به‌رامبه‌ر . نه‌ک ئه‌فسونی یه‌که‌م نیگا و ته‌ماشا و بینین . ئه‌م ده‌رکه‌وته شایه‌نی دووان و قسه‌کردنه .\nكاندیدى بۆردى ده‌روونى\nقسه‌یه‌كى باو له‌ناو كورده‌وارى هه‌یه ده‌ڵێت (عاله‌م شێت بوو ده‌چێته ئۆمه‌رمه‌ندان، ئه‌ى ئه‌گه‌ر ئۆمه‌رمه‌ندان شێت بوو بۆ كوێ بچێت؟) هه‌ر له‌م رِوانگه‌یه‌ش كاتێك له ئه‌حوالى پزیشكێكى خزمت ده‌پرسیت ونه‌خۆشه پێی ده‌ڵێیت (بۆ چما دختۆریش نه‌خۆش ده‌بن؟) ئه‌مه‌ش ده‌بێته جێگه‌ى سه‌رسورِمان لاى خه‌ڵك، چونكه ئه‌و رِاستیه‌ى لاى ئه‌وان چه‌سپاوه، هه‌رگیز نابێت دكتۆر نه‌خۆش بێت، چونكه ئه‌وان له هه‌موو كه‌س زیاتر ئاگایان له ته‌ندروستى خۆیانه، به‌م پێیه‌ش دكتۆر ده‌بێته نموونه‌ى باڵاَ.ئه‌م بۆچوونه‌ش وایكردووه زۆر به خێرایی متمانه‌یان له دكتۆر بسێننه‌وه كاتیَك به نه‌خۆشی ده‌یبینن، .ئایا گه‌ر پزیشكێك پسپۆرِی دڵ بوو، ماناى وایه تووشى نه‌خۆشی دڵ نابێت؟ یان گه‌ر پسپۆرِی گورچیله بوو،تووشى هه‌وكردن وبه‌ردى گورچیله نابێت؟ پزیشكیش هه‌ر وه‌ك كه‌سێكى تر مرۆڤه‌و ئه‌گه‌رى تووشبوونى به‌هه‌ر نه‌خۆشیه‌ك هه‌یه، به‌لاَم ئه‌وه‌ى واده‌كات پزیشكان كه‌متر نه‌خۆش بكه‌ون، زانینى هۆیه‌كانى خۆپاراستنه.\nئه‌وه‌ى جیَگه‌ى سه‌رسورِمانه له‌گه‌ڵ ئه‌م بیرِوباوه‌رِه، بیرِوباوه‌رِێكى دژ به‌وه هه‌یه ده‌ڵێت (هه‌موو دختۆره‌كان شیَتن) یان به رِوونتر بڵێین (دختۆرى شێتان، هه‌موویان شێتن!) له‌گه‌ڵ داواى لێبووردنم له نه‌خۆشیه ده‌روونیه‌كان وخوێنه‌ران، ده‌مه‌وێت قسه‌كانى سه‌ر زارى خه‌ڵك وه‌كو خۆیان بنووسم، ئه‌گینا شێت و نه‌خۆشی ده‌روونى دوو شتى زۆر جیاوازن!\nئه‌م بۆچوونه‌ى خه‌ڵك به‌رامبه‌ر به پزیشكى ده‌روونى له دوو رِوانگه‌ى جیاوازه‌و ده‌كرێت دوو رِاڤه‌ى جیاوازى بۆ بكرێت، رِاڤه‌ى یه‌كه‌م ئه‌وه‌یه كه ئه‌م پزیشكه ده‌روونیه‌ى ساڵه‌هایه له‌گه‌ڵ نه‌خۆشی ده‌روونى مامه‌ڵه ده‌كات، ده‌شێت كارى كردبێته سه‌ر رِه‌فتارو هه‌ڵسوكه‌وتى ئه‌و، له جیاتى ئه‌وه‌ى ئه‌وان چاكبكاته‌وه خۆیشی تێكچووه! چونكه مرۆڤ هه‌رگیز ناتوانێت چه‌ندین ساڵ، له‌گه‌ڵ ئه‌مجۆره كه‌سانه بێت و كارى تێنه‌كه‌ن، رِاڤه‌ى دووه‌م ئه‌وه‌یه كه‌وا پزیشكه ده‌روونیه‌كان رِه‌فتار و قسه‌ی سه‌یر ده‌كه‌ن، كه وه‌ك هى نه‌خۆشه‌كان وایه و ناتوانن له‌وانى جیا بكه‌یته‌وه!\nئه‌گه‌ر چى ئه‌م دوو بۆچوونه‌ى خه‌ڵك بێ هیچ بنه‌مایه‌كه‌و ته‌نها له رِێگاى تێڕامان وسه‌یركردنى رِه‌فتارى پزیشكه ده‌روونیه‌كان درووست بوون، كه‌چی ده‌كرێت هه‌ردووكیان رِاست بن! به‌ڵام نه‌ك تا ئه‌و رِاده‌یه‌ى كه پزیشكه ده‌روونیه‌كه به شێت دابنرێت و، به‌م پێیه‌ش هه‌موو بڕوا و متمانه‌ى چاره‌سه‌ركردنى لێ بسه‌نرێته‌وه، به‌ڵكو وه‌ك مرۆڤێكى خاوه‌ن سۆزو ویژدان، كه رِۆژانه تێكه‌ڵى چه‌ندین كیَشه و گرفتى نه‌خۆشه‌كان ده‌بێت، بێگومان ئه‌و كیَشه‌وگرفتانه له رِوخسارو ته‌نانه‌ت له ره‌فتاریشى رِه‌نگ ده‌ده‌نه‌وه، هیچ پزیشكێك نیه به‌قه‌د پزیشكى ده‌روونى ئازارى ده‌روون و یژدان بچێژێت، ئه‌و رِۆژانه گوێ بیستى سه‌دان چیرِۆكى تراژیدیا و بێ ئومیدى وناسۆرى خه‌ڵك ده‌بیَت، ئه‌گه‌ر ئه‌مانه هه‌موو كارى تێنه‌كه‌ن ئه‌وا مرۆڤ نیه و هه‌ست وسۆزى نیه! خه‌ڵك ده‌یانه‌وێت له ده‌ره‌وه‌ى چوارچێوه‌ى ئه‌م موعاناته‌وه، پزیشكى ده‌روونى مرۆڤێك بێت هه‌موو ده‌م رِه‌فتار و گوفتارى هاوسه‌نگ بێت، داواى شتێكى هه‌رگیز ده‌كه‌ن، یان باشتره بلێین داواى رِۆبۆتێك ده‌كه‌ن!\nپزیشكى ده‌روونی، مرۆڤیَكه هه‌موو رِۆژ به‌ده‌م ئازار و خه‌موخه‌فه‌تى خه‌ڵك ده‌تلیَته‌وه، بۆیه ناكریَت تێكه‌ڵیان نه‌بێت، له رِاستیدا ئه‌مه هه‌ر موعاناتى پزیشكى ده‌روونى نیه، به‌ڵكو هه‌موو لقه‌كانى ترى پیشه‌ى پزیشكى ئه‌م ئازاره ده‌چێژن، به‌لاَم ئه‌م موعاناتانه زیاتر له رِوخسارى ئه‌و رِه‌نگ ده‌ده‌نه‌وه، چونكه كه‌سیان وه‌ك ئه‌و ناچنه ناو قوڵایی ژان وئازارى خه‌ڵكه‌وه، ئه‌گه‌ر پزیشكى ده‌روونى مرۆڤێك بێت رووت له سۆزو عاتیفه، هه‌رگیز ناتوانێت له نه‌خۆشه‌كانى تێبگات، نه‌خۆشه‌كانیش نایانه‌وێت قسه بۆ بت بكه‌ن! به‌ڵكو حه‌ز ده‌كه‌ن قسه بۆ یه‌كیَك بكه‌ن له ئازاره‌كانیان تێبگات و هاوبه‌شی خه‌م و مه‌ینه‌ته‌كانیان بیَت، به‌ناخیاندا قوڵ بیَته‌وه‌و له‌گه‌ڵ ئه‌وان ئازاره‌كان بچیَژێت، ئه‌وان فریاد ره‌سێكیان ده‌وێت، كه وه‌ك دایك نازیان هه‌ڵبگرێت وفرمێسكیان بۆ بڕێژێت و ئه‌وانیش به ئارامى له باوه‌شیدا پشوو بده‌ن.\nئه‌مانه هه‌مووى فشارى ده‌روونى بۆ پزیشك دروست ده‌كه‌ن، كه رِۆژانه ده‌بێت له‌گه‌ڵ چه‌ندین ده‌روون و كیشه و گرفتى جیاواز تێكه‌ڵ بێت، هه‌ر یه‌كه‌شیان پێویستى به وه‌ڵامدانه‌وه‌یه‌كى سۆزدارى و ویژدانى هه‌یه، له‌مه‌ش زیاتر ده‌بێت چاره‌سه‌رى هه‌موو كیَشه‌كان بكات، یان هه‌ر هه‌وڵى كه‌م كردنه‌وه‌یان بدات، زۆرجاریش به‌هۆى زۆرى ئه‌م فشار و ماندووبوونه ده‌روونیه‌ى له رِیگاى كاره‌كه‌ى تووشى ده‌بێت، ده‌شێت پزیشكى ده‌روونى تووشى تێکچوون بێت، به‌ڵاَم ئه‌وه‌ش ده‌وه‌ستێته سه‌ر تواناى ئه‌و پزیشكه بۆ به‌رگه گرتن وخۆگونجاندن له‌گه‌ڵ قه‌یران و فشاره‌كان، هه‌روه‌ها كه‌سایه‌تى و چۆنیه‌تى بیركردنه‌وه و تێڕِامانى بۆ ژیان.شتێكى سه‌یریش نیه، كه رێژه‌ى خۆ كۆشتن له نیَوپزیشكاندا له‌سه‌رتاسه‌رى جیهاندا زۆره و پزیشكى ده‌روونیش به پله‌ى سێه‌م دێت، له دواى پزیشكى سڕ كردن و پزیشكى چاو، ئه‌مه له كاتێكدا زۆرترین تێكچوونه ده‌روونیه‌كان له‌سه‌رتاسه‌رى جیهان، بریتین له، دڵه‌ڕِاوكی و خه‌مۆكى و پزیشكانیش وه‌ك كه‌سانى ئاسایی به‌شى خۆیان له‌م ده‌ردانه وه‌رگرتووه!\nله‌به‌رامبه‌ر ئه‌م بۆچوونه هه‌ڵه‌یه‌ى (كه پزیشكانى ده‌روونى شێتن) رِاستیه‌كى ترى چه‌سپاو هه‌یه،ئه‌ویش بریتیه له‌وه‌ى كه‌س به‌قه‌د پزیشكانى ده‌روونى به‌رگه‌ى فشارو تێكچوونه ده‌روونیه‌كان ناگرێت! چونكه پزیشكى ده‌روونى،به حوكمى پسپۆرِى له كاره‌كه‌ى، شاره‌زاییه‌كى ته‌واوى په‌یداكردووه، كه‌وا بتوانێت له‌خه‌ڵكى تر باشتر گرفته‌كان چاره‌سه‌ر بكات.ئه‌و كاتیَك بتوانێت چه‌ندین گرفت و كێشه‌ى خه‌ڵك چاره‌سه‌ر بكات، هه‌ڵبه‌ته ده‌توانێت چاره‌سه‌رى گرفته‌كانى خۆى ئاسانتر بكات، چونكه له قه‌یران و كیَشه‌ى نه‌خۆشه‌كانى فێری شاره‌زایی و ئه‌زمونى زیاتر ده‌بێَت و ده‌زانیَت باشترین شێوه‌ى چاره‌سه‌ركردن چۆنه.هه‌روه‌ك چۆن به‌ننایه‌ك به تێپه‌ڕ ِبوونى كات شاره‌زایی و ئه‌زموونى زیاد ده‌بێت و ماسولكه‌كه‌نى به‌هێز ده‌بن، پزیشكى ده‌روونیش، له‌گه‌ڵ تێپه‌ڕِبوونى كات توانا و گه‌شه‌و ده‌روونى به‌هێزتر ده‌بێت و زیاتر به‌رگه‌ى كێشه و قه‌یرانه‌كان بگرێت.\nله‌گه‌ڵ ئه‌م هه‌موو رِوونكردنه‌وانه‌ى لێره باسكران، هێشتا پزیشكى ده‌روونى ته‌م و مژێكى زۆرى له‌سه‌ره‌و له لایه‌ن خه‌ڵكیش رِاڤه‌ى جیاوازى بۆ ده‌كرێت، ئه‌مه له‌كاتێكدا له كۆمه‌ڵگه‌ى ئێمه‌دا هێشتا بیر و باوه‌رِى تر زاڵه و ئه‌گه‌ر خه‌ڵك جارێك سه‌ردانى پزیشكى ده‌روونى بكه‌ن، ئه‌وا به‌ر له‌وه چه‌ندین جار سه‌ردانى شێخ و مه‌لا و فاڵچى و جادوو خوێن و مه‌رقه‌د و شتى تریشیشیان كردووه.\nجاران كه مناڵ بووین، حه‌زمان ده‌كرد زوو گه‌وره‌بین، چونكه پێمان وابوو گه‌وره هه‌موو شتێكى هه‌یه و ده‌توانێت هه‌موو شتێك ده‌سته‌به‌ر بكات، ئێستا گه‌وره‌ین وه‌لێ حه‌زده‌كه‌ین بگه‌رێینه‌وه بۆ قۆناغى مناڵى، به‌ڵام وه‌كو مناڵه كاڵفامه‌كه‌ى جاران نا، به‌ڵكو مناڵێكى شاره‌زا و پڕ ئه‌زموون، كه‌چى بێخه‌م و بێ به‌رپرسیاریه‌تى! ئه‌مه شتێكمان پێ نیشانده‌دات، كه‌وا ئێمه‌ش تا ئێستا نه‌گه‌یشتووینه‌ته دوا وێستگه‌ى ژیان تا تێى بگه‌ین یان پشوویه‌كى لێبده‌ین، قۆناغى پیربوون دوا قۆناغى قوتابخانه‌ى ژیانه، یان ده‌توانین بڵێین له‌وێوه ژیان ده‌ست پێده‌كات، به پێچه‌وانه‌ى هه‌ندێك كه‌س، كه واده‌زانن سه‌ره‌تاى كۆتاییه‌كانه، له‌م ته‌مه‌نه‌دا مرِۆڤ پڕ ئه‌زموون ده‌بێت و شاره‌زاییه‌كى ته‌واوى لا دروست ده‌بێت، كه‌وا به چه‌ندین هه‌وراز و نشێو و تاڵى و شیرینى و خۆشی و ناخۆشی تێپهڕِیوه، ئیتر كاتى ئه‌وه هاتووه پشوویه‌ك بدات و چاو به هه‌موو ماندووبوون وهیلاكى و ناسۆرى و به‌روبوومه‌ى دا بخشێنێته‌وه، رِه‌نگه باشترین دیاریش بۆ پیر له‌م ماوه‌یه‌دا خانه‌نشینى بێت، خانه‌نشینى به‌واتاى دووركه‌وتنه‌وه له ناخۆشیه‌كان و ماندووبوونى كارو خۆ ته‌رخانكردن بۆ ئاره‌زووه تایبه‌تییه‌كان و زیاتر كات به‌سه‌ربردن له‌گه‌ڵ خێزان، به ئه‌نجامدانى گه‌شت و سه‌یران نه‌ك دانیشتنى شه‌و و رِۆژ له ماڵ و چاوه‌رێى مردن كردن! له‌ڕاستیدا زۆر له پیره‌كان به‌هه‌ڵه له وشه‌ى خانه‌نشین تێگه‌یشتوون، بۆیه هه‌وڵده‌ده‌ن له‌م كاتانه‌دا زیاتر كۆنتڕۆڵى ماڵه‌وه بكه‌ن (بۆ پاراستنى پله‌وپایه‌ى خۆیان) و له بچوك و گه‌وره‌ى هه‌ر ئه‌ندامێكى ماڵه‌وه ده‌پێچنه‌وه، ئه‌گه‌رچى پێشتر ئه‌مانه‌یان نه‌كردوووه، بۆیه زیاد له پێویست هه‌ستیارده‌بن وبه‌كه‌مترین قسه و ره‌فتار هه‌ڵده‌چن و به‌رگه‌ى هیچ رِه‌خنه و پێشنیارێك ناگرن به هه‌رشێوه‌یه‌ك ئاراسته‌یان بكرێت، چونكه قه‌ناعه‌تیان وایه ئه‌مه له پله‌و پایه و كه‌سایه‌تیان كه‌م ده‌كاته‌وه، تا ئه‌و ڕاده‌یه‌ى رِه‌خنه له هه‌موو هه‌ڵسوكه‌وتێكى ئه‌ندامانى خێزانه‌كانیان ده‌گرن، له چۆنیه‌تى پاككردنه‌وه‌ى ماڵ بگره تا شێوازى چێشت لێنان و ڕیكخستنى كه‌لوپه‌ل و دیكۆرى ماڵه‌وه، تا واى لێدێت هه‌ندێك له ئافره‌تان وا هه‌ست ده‌كه‌ن که به‌رامبه‌ر پیاوێكى ترن و به ئه‌ندازه‌ی سه‌د ده‌ر سه‌د جیاواز له هاوسه‌ره‌كه‌یان! تا وای لێدێت ئاوات ده‌خوازن که هاوسه‌ره‌كانیان هه‌ر له ده‌ره‌وه بن و نه‌گه‌رێنه‌وه بۆ ماڵه‌وه، له به‌رامبه‌ر ئه‌مه‌شدا خانه‌نشین حه‌ز به گۆشه‌گیرى ده‌كه‌ن و زوو هه‌ڵده‌چن و ئه‌گه‌رى تووشبوونیان به نه‌خۆشیه ده‌روونى وجه‌سته‌ییه‌كان زیاتر ده‌بێت و واهه‌ست ده‌كه‌ن ژیان ئه‌وانیان فرۆشتووه و جارێكى تر نایانكڕنه‌وه، بۆیه له هه‌موو كاتێك زیاتر په‌یوه‌ستى ئه‌ندامانى خێزانه‌كانیان ده‌بن بۆ زاڵبوون، گۆشه‌گیرى، ته‌نیایى و ترسی مردن، له‌گه‌ڵ ئه‌و هه‌موو قه‌یرانه‌ش رِۆژ له دواى رِۆژ ژماره‌ى خانه‌نشینان زیاد ده‌كات، كه‌چى فه‌رامۆشكردن وپشتگوێ خستنیان ماناى دانانه له خانه‌ى مردووان، له كاتێكدا ده‌توانین گه‌وره‌ترین سوود له‌م چینه وه‌ربگرین، كه خاوه‌نى پسپۆرِى وشاره‌زاییه‌كى زۆرن، لێره‌وه پێویسته ئه‌و پرسیاره بكه‌ین، ئایا خانه‌نشینی ماناى كۆتایى هاتنى ژیانه؟ ماناى كۆتایى وه‌به‌رهێنانى فیكرى و مه‌عریفیه؟ له ڕاستیدا خانه‌نشینان گه‌وره‌ترین سه‌رمایه‌ى فیكرى و مه‌عریفین، كه‌وا پێوه‌یسته له سه‌ر هه‌موو میلله‌تێك سوودیان لێوه‌ربگرێت، لێره‌شدا چه‌ند پێشنیارێك ده‌خه‌ینه‌ڕوو ،كه‌وا پێمان وایه ده‌بنه مایه‌ى زیندوو بوونه‌وه‌ى ئه‌م چینه،ئه‌گه‌ر گرنگیان پێبدرێت و پێداویستیه‌كانیان دابین بكرێت ژیان له‌وێوه ده‌ست پێده‌كات:\n1- زیاتر هاندانى میدیاكان له ته‌له‌فزیۆن و ڕادیۆ و رِۆژنامه‌كان بۆ ئاوڕدانه‌وه له‌م چینه‌ى كۆمه‌ڵ و خستنه‌ڕووى داواكان و به‌هانا هاتنى خه‌ون و ئاره‌زووكانیان.\n2- كردنه‌وه‌ى چه‌ند سه‌نته‌رێكى تایبه‌ت به‌وان، كه‌وا تێیدا چالاكى جۆراوجۆر ئه‌نجام بده‌ن، هه‌روه‌ها شاره‌زایی و ئه‌زموونه‌كانیانی تێدا پێشكه‌ش بكه‌ن، چونكه ئه‌وان وه‌ك بانكێكى زانیارى وان، ده‌كرێت هه‌ر كه‌سێك سوودیان لێوه‌ربگرێت، هه‌روه‌ها له‌م سه‌نته‌رانه كتێبخانه و ئینته‌رنیت و هۆڵى نمایشكردنى وه‌رزشى تایبه‌ت و بڵاوكراوه‌ى تایبه‌ت به‌خۆیان دابین بکرێت.\n3- به‌كارهێنان یان سوودوه‌رگرتن لێیان وه‌ك راوێژكار و گه‌ڕانه‌وه بۆیان له كاتى پێویست.\n4- چاو خشاندنه‌وه به وشه‌ى خانه‌نشین، كه‌وا مانایه‌كى سه‌لبیه بۆیان واته دانیشتن له ماڵه‌وه، له كاتێكدا خانه‌نشین ته‌نها وازهێنان یان گۆرِینى جۆرى كاره، نه‌ك ده‌ستبه‌رداربوون له مرۆڤه‌كه، بۆیه له ئه‌مریكا وه‌ك رِیزنانێك له‌م چینه پێیان ده‌ڵێن SENIOR CITIZEN واته هاوڵاتى یه‌كه‌م.\n5- دانانى به‌رنامه و كارى پێویست بۆ یارمه‌تیدانى خانه‌نشینان له‌سه‌ر گونجان له‌گه‌ڵ ئه‌م قوناغه به‌ر له گه‌یشتن پێى، ئه‌م به‌رنامه‌یه‌ش لایه‌نه ئیجابییه‌کانی خانه‌نشین بگرێته‌وه، هه‌روه‌ها ئه‌و رێنماییانه‌ى، كه‌وا پێویستن بۆ پاراستنى ته‌ندروستى و ده‌رووندرووستى وه‌ك ئه‌نجامدانى وه‌رزش به به‌رده‌وامى و زیاتر خواردانى میوه و سه‌وزه و كه‌مخواردنى شه‌كر و چه‌ورى، تاكو بتوانن ئه‌م ته‌مه‌نه كه‌مه‌ى ماویانه خۆش بگوزه‌رێنن.\n6- دووركه‌وتنه‌وه له‌و خووه ناڕێكانه‌ى كه زیان به ته‌ندرووستى ده‌گه‌یه‌نن، وه‌ك وه‌رگرتنى ده‌رمانى هۆشبه‌ر و جگه‌ره‌كێشان، چونكه ئه‌مانه ئاكامى خراپیان ده‌بێت، له‌به‌ر ئه‌وه‌ی به‌م خووانه ئه‌وه‌ى له ته‌ندرووستیان ماوه تێكیان ده‌ده‌ن و ره‌نگه ئێستاش كاتى ئه‌وه نه‌مابێت چاكبكرێنه‌وه.\n7- نویَكردنه‌وه و پته‌وكردنه‌وه‌ی په‌یوه‌ندییه‌كان و به‌رده‌وام سه‌ردانى خزم و دۆستان، بۆ رزگاربوون له گۆشه‌گیرى، هه‌روه‌ها خۆ رِاهێنان بۆ ده‌رچوون و گه‌شتكردن لا‌نى كه‌م هه‌فته‌ى جارێك و ئه‌نجامدانى گه‌شتى دریژخایه‌ن لانى كه‌م سێ مانگ جارێ.\n8- زیاتر گرنگی دانى خێزان به‌م كه‌سانه و به‌خشینى میهر و خۆشه‌ویستى و رێزى تایبه‌ت بۆیان، تاكو ئه‌و باوه‌ڕه لایان پووچ بێته‌وه كه ده‌ڵێت ئه‌وانه كه‌سێكن ئه‌ندامانى خێزانه‌كانیان لێیان بێزاربوونه و هیچى تر ژیان پێویستى به‌وانه نه‌ماوه.\nئه‌گه‌ر ئه‌م هه‌موو خاڵانه‌ى سه‌ره‌وه ره‌چاو بكرێن، كه‌وا مافێكى سرووشتى هه‌موو خانه‌نشینانه، خانه‌نشینیش ئه‌و قۆناغه‌یه هه‌موومان پێیدا تێپه‌ڕ ده‌بین، (ئه‌گه‌ر مردن جیامان نه‌كاته‌وه) و وه‌ك دڵێكى گه‌نج تا دوا ساتى ته‌مه‌نمان، ده‌ژین.


نووچە نێت | ڕاستگۆیی بێ لایەنی| وه‌زیرى ته‌ندروستى هۆشداریى ده‌دات\nوه‌زیرى ته‌ندروستى هۆشداریى ده‌دات\nد.سامان به‌رزنجى وه‌زیرى ته‌ندروستى هه‌رێمى كوردستان له كۆنگره‌یه‌كى رۆژنامه‌وانى رایگه‌یاند، له 24 كاتژمێرى رابردوودا 344 حاڵه‌تى تووشبوون به كۆرۆنا تۆماركراوه، چوار كه‌سیش گیانیان له‌ده‌ست داوه.\nئه‌مڕۆ دووشه‌م هه‌شتى ئادار، د.سامان به‌رزنجى وه‌زیرى ته‌ندروستى هه‌رێمى كوردستان له كۆنگره‌یه‌كى رۆژنامه‌وانى كه به ئاماده‌بوونى دلۆڤان محه‌مه‌د به‌ڕێوه‌به‌رى گشتى ته‌ندروستى هه‌ولێر به‌ڕێوه‌چوو، نیگه‌رانى خۆى له‌وه ده‌ربڕى كه ژماره‌ى تووشبووانى ڤایرۆسى كۆرۆنا له هه‌رێمى كوردستان له هه‌ڵكشاندایه.\nوه‌زیرى ته‌ندروستى گوتى، "به داخه‌وه له 24 كاتژمێرى رابردوو 344 حاڵه‌تى تووشبوون به كۆرۆنا تۆمار كراوه و چوار كه‌سیش به ڤایرۆسه‌كه گیانیان له‌ده‌ست داوه".\nئاماژه‌ى بۆئه‌وه‌یش كرد ئه‌و تۆماركراوانه‌یش هه‌موویان ڤایرۆسه نوێیه‌كه‌ى كۆرۆنان كه به "كۆرۆناى گۆڕاو"ده‌ناسرێت.\nد. سامان به‌رزنجى دووپاتى له‌سه‌ر گرنگى خۆپارێزیى كرده‌وه و به پێویستى زانى هاووڵاتیان پابه‌ند بن به رێكاره‌كانى خۆپارێزیى و له‌سه‌ر ئاستى حكومه‌تیش ئاماژه‌ى بۆ ئه‌وه كرد كه له‌م رۆژانه‌دا لیژنه‌ى باڵاى به‌ره‌نگاربوونه‌وه‌ى كۆرۆنا بۆ هه‌ڵسه‌نگاندنى بارودۆخه‌كه كۆده‌بێته‌وه.


2017-03-18 – basknet.org\nئەرشیفی ڕۆژانە: 2017-03-18\nئەمڕۆ ١٨ ئازاری ٢٠١٧، حەیدەر عەبادی سەرۆک وەزیرانی عێراق لە دیدارێکدا لەگەڵ ویلیام ئەنتۆنی لیک بەڕێوەبەری جێبەجێکردنی ڕێکخراوی یونیسیفی سەربە نەتەوەیەکگرتووەکان ڕایگەیاند، کاردەکەن بۆ ئاوەدانکردنەوەی خوێندنگە و گەشەپێدانی سیستمی پەروەردە لە عێراقدا. بە گوێرەی بەیاننامەیەک کە لە نوسینگەی ڕاگەیاندنی حەیدەر عەبادی سەرۆک وەزیرانی عێراقەوە بڵاوکراوەتەوە ئاماژە بەوەدەکات، سەرۆک وەزیران ئاماژەی …\nوەزارەتی نەوتی عێراق لەمەودوا وەك پارێزگایەكی سەربەخۆ مامەڵە لەگەڵ هەڵەبجە دەكات\nوەزارەتی نەوتی عێراق بەنوسراوێك داوا لە كۆمپانیای دابەشكردنی بەرهەمە نەوتیەكان دەكات كە لەمەو دوا وەك پارێزگایەكی سەربەخۆ مامەڵە لەگەڵ هەڵەبجەدا بكرێت و بەشە سوتەمەنی تایبەتی بەو پارێزگایە دابین بكرێت . لە نوسراوێكدا كەوێنەیەكی بۆ باسك نێت نێراوە، بریكاری وەزارەتی نەوتی عێراق موعتەسەم ئەكرم، داوای لە كۆمپانیای دابەشكردنی بەرهەمە نەوتیەكان كردوە …\nپشووەكانى نەورۆز بۆ هەفتەيەك درێژ كرايەوە\nئەگەرچی بڕیاردرا تەنھا سێ ڕۆژ پشوی ڕەسمیی بێت لەسەرجەم فەرمانگەکانی شاری کەرکوکدا، بەڵام خوێندنی کوردی لەکەرکوک زانیاریەکی نوێی ئاشکراکرد و پەروەردەی کوردی لەکەرکوکیش ڕایگەیاند، “دوای ڕەزامەندی وەزیری پەروەردە، پشوەکە بۆ ھەفتەیەک درێژکراوەتەوە”. لێپرسراوی بەشی ڕاگەیاندن لەبەڕێوەبەرایەتی پەروەردەی کوردی لەکەرکوک نەبەز ڕۆستەم، ڕايگەیاند:”ئەمڕۆ شێرزاد ڕەشید کاکە بەڕێوەبەری پەروەردەی کەرکوک پەیوەندیی بەد.پشتیوان …\nفەرەنسا؛ ناوی ئەو كەسە ئاشكرا كرا كە هەوڵی پەلاماردانی فڕۆكەخانەی ئۆرلی- دا لە پاریس\nبەرپرسێكی فەرەنسا ئەمڕۆ شەممە رایگەیاند: دەزگا ئەمنییەكان ناوی ئەو كەسەیان دیاریكردووە كە هەوڵیدا پەلامارێك لە فڕۆكەخانەی ئۆرلی لە پاریس ئەنجامبدات، پێش ئەوەی لەلایەن هێزە ئەمنییەكانەوە بكوژرێت. ئەو بەرپرسە لەلێدوانێكدا بۆ ” ئەسۆشیەیتد پرێس″ ئاماژەی بەوەكرد: كەسەكە ناوی زیاد بن بلقاسم-ەو تەمەنی 39 ساڵە و لەدایكبووی فەرەنسا-یە بەبێ ئەوەی زانیاری زیاتر …\nدۆناڵد ترەمپ و ئەنگێلا مێرکڵ لە کۆشکی سپی کۆبوونەوە\nبۆ خستنەڕووی گرنگی سەردانەکەی ئەنگێلا مێرکڵ، دۆناڵد ترەمپ بەگەرمی پێشوازیی لێکرد و سنووی ئەتەکێتە دیپلۆماسییەکانی بەر دەرگای کۆشکی سپی بەزاند. لە نووسینگە سپییەکەی نێو کۆشکی سپیدا، ترەمپ و مێرکڵ لەبەردەم دەیان کامێرا و لەوەڵامی پرسیاری رۆژنامەنووسان سەبارەت بە کەشی گفتوگۆکان، بەئەرێنی وەڵامیان دایەوە. دۆناڵد ترەمپ، سەرۆکی ئەمریکا گوتی “پشتگیری بەهێزم …\nرۆژی چوارشەممە 8-3-2017، نرخی نەوت گەیشتە خوار 50 دۆلار، دوای كانوونی یەكەمی ئەمساڵ، ئەوە یەكەمجارە نەوت بەو نرخە مامەڵەی پێوە بكرێ. پرسیارەكە ئەوە نییە كە ئایا ئەو دابەزینە بەردەوام دەبێ یان نا، بەڵكو پرسیاری سەرەكی ئەوەیە ئایا كاردانەوەی ئۆپێك چی دەبێ؟ لە كۆتایی تشرینی دووەمی ساڵی پارەوە ئەندامانی ئۆپێك، پاش …\nهەڵەبجە؛ هاوكاری بەسەر چەندين خوێندكاری خاوەن پێداویستی تایبەتدا دابەشكرا\nئەمڕۆ لەهۆڵی مۆنۆمێنتی یادگاری لە شاری هەڵەبجە، بە ئامادەبونی وەزیری كار و كاروباری كۆمەڵایەتی و پارێزگار و چەند بەرپرسێكی حكومی و حزبی و كەسوكاری منداڵە خاوەن پێداویستییە تایبەتەكان، تۆڕی بەرگری لە مافەكانی منداڵ لەمەراسیمێكدا هاوكاری بەسەر ١٦٥ خوێندكاری خاوەن پێداویستی تایبەت لە پارێزگاى هەڵەبجە كرد. سەرەتای مەراسیمەكەش بەخولەكێك وەستان بۆ …


دووانە تەبا و ناتەباکانی مێژووی ٧٥ساڵەی حیزبی دیموکرات – Giareng\nلە شه‌ممه - 6 04 2019\nئەم زنجیرە وتارە، بە دوای یەکدا لە ژمارەکانی ٧٤٦-٧٤٢ ڕۆژنامەی “کوردستان” ئۆرگانی حیزبی دیموکراتی کوردستاندا بڵاو بوونەوە. هێشتا کۆمەڵێک دووانەی دیکە لە مێژووی ئەم حیزبە‌دا ماون کە سەرنج بخرێتە سەریان و ئەزموونەکان و دەرسەکانیان بخرێنە ڕوو. هیوادارم لە داهاتوو‌دا، ئەوانیش بکەم بە هەوێنی زنجیرە وتارێکی دیکەی لەم چەشنە.\nلێرە کرتە بکە بۆ دابەزاندن و خوێندنەوە


پێداچوونەوەی “پێداچوونەوەيەک” ته‌زویر له پێداچوونه‌وه‌ی ده‌قی وه‌رگێردراوی کتێبی ” خولیاو مه‌رگی ره‌حمانی کورد،خولیای کوردستان ” دا ، بەشی 15, حەسەن ئه‌یوب‌زاده – Peshmergekan\nو هه‌مووی به ده‌سیسه‌ی عه‌بدوڵڵا حه‌سه‌ن زاده‌و جه‌لال تاڵه‌بانی بووه به‌و شێوه‌یه مه‌لا عه‌بدوللا حه‌سه‌ن‌زاده ویستوویه ئوباڵی بۆبکێشن که سێسه‌د که‌س[پێشمه‌رگه‌ی حدکا] به ده‌سیسه‌ی ئه‌وو تاله‌بانیی نه‌کوژراون. بروانه مه‌لا عه‌بدوللا و سه‌رۆک تاله‌بانیی سه‌رکۆماری عیراق چه‌نده بێ ده‌سه‌ڵات و مه‌زلووم بوون که مصطفی هجریی په‌نابه‌ر و هاوکاره‌کانی ” بۆختانیان” پێکردوون، هه‌ڵیان‌چزاندوون و ده‌سه‌ڵاتی کاردانه‌وه‌یه‌کیان نه‌بووه؟!\nئێرە کلیک بکەن بۆ بەشی 15\nراپۆرته‌که‌ی تاله‌بانیی بۆ پلێنۆمی چواری ینک\nهاوخه‌باتیه‌وه بۆ ته‌خوین\nدوو جینایه‌ت، دوو دادگه دوو قه‌رار\nبابەتەکانی تری مامۆستا گۆران(حەسەن ئەیوبزادە)


سه‌در و خۆپێشانده‌ران رووبه‌ڕووى یه‌كتر ده‌بنه‌وه\n:: PM:05:09:20/01/2020 \nرۆژنامه‌یه‌كى عه‌ره‌بى له راپۆرتێكدا ده‌ڵێ، ئه‌گه‌رى هه‌یه موقته‌دا سه‌در رێبه‌رى ره‌وتى سه‌در له خۆپێشاندانه‌كان هه‌ڵبگڕێته‌وه و له‌گه‌ڵ ئێران رێك بكه‌وێت بۆ ئه‌وه‌ى حكوومه‌تى نوێى عێراق پێك بهێنێ.\nرۆژنامه‌ى"عه‌ره‌ب" ئه‌مڕۆ راپۆرتێكى له‌سه‌ر رۆڵى موقته‌دا سه‌دڕ رێبه‌رى ره‌وتى سه‌در و پاڵپشتى هاوپه‌یمانیى سائیروون بڵاو كردووه‌ته‌وه، تێیدا پێشبینى ئه‌وه ده‌كات، له چه‌ند رۆژى داهاتوودا سه‌در ئه‌ركى پێكهێنانى حكوومه‌تى نوێ له ئه‌ستۆ بگرێت، ئه‌مه‌یش به‌گوێره‌ى به‌رژوه‌ندییه‌كانى ئێران بێت.\nخۆپێشانده‌ران: سه‌در به نیازه ده‌ست به‌سه‌ر گۆڕه‌پانى خۆپێشاندان بگرێت\nله‌سه‌ره‌تاى راپۆرته‌كه‌دا باس له‌وه ده‌كات، موقته‌دا سه‌در ئێسته له ئێرانه و چووه‌ته ناو دانوستاندنانه‌كانى دانانى سه‌رۆك وه‌زیرانى نوێ له‌گه‌ڵ ئێران، بۆ ئه‌وه‌ى شوێنى عادل عه‌بدولمه‌هدى بگرێته‌وه كه له‌ژێر گوشارى خۆپێشاندانه‌كان له یه‌كى كانوونى یه‌كه‌م ده‌ستى له‌كار كێشایه‌وه.\nشه‌وى رابردوو، هێزه عێراقییه‌كان توندوتیژییه‌كى زۆریان ده‌رهه‌ق به خۆپێشانده‌رانى به‌غدا و كه‌ربه‌لا و نه‌جه‌ف و ناسڕییه ئه‌نجام دا، ئه‌مه‌یش چه‌ند سه‌عاتێك دواى ئه‌و رێنماییانه‌ى سه‌در بوو كه ئاراسته‌ى لایه‌نگرانى خۆى كرد بوو، داواى لێ كردبوون، خیوه‌تى مانگرتن هه‌ڵبده‌ن و به ته‌واوى له گۆڕه‌پان ته‌حریر بێنه ده‌ره‌وه، چاودێرانى سیاسیش ده‌ڵێن ئه‌م داوایه‌ى سه‌در راسته‌وخۆ پێوه‌ندى به هه‌وڵه‌كانى ئێرانه‌وه هه‌یه بۆ دانانى سه‌رۆك وه‌زیرانى نوێ.\nله راپۆرته‌كه‌ى رۆژنامه‌ى "عه‌ره‌ب" هاتووه سه‌در چالاكییه ناڕه‌زاییه‌كانى خۆى له هوتافكێشان له دژى چینى سیاسى ده‌سه‌ڵاتدار و ئێران گۆڕیوه بۆ خۆپێشاندان له دژى ویلایه‌ته یه‌كگرتووه‌كان و داواكردنى ده‌رچوونى هێزه‌كان له عێراق، كه ئه‌مه‌یش به ته‌واوى له‌گه‌ڵ ئاره‌زووى ئێران یه‌ك ده‌گرێته‌وه.\nراپۆرته‌كه‌ى له‌سه‌ر موقته‌دا سه‌در به‌رده‌وام ده‌بێت و ده‌ڵێ تا كاتێكى نزیك سه‌در ژانه‌سه‌رێكى عێراقى بوو له‌لاى ئێرانییه‌كان، چه‌ندان جاریش له‌وان یاخى بووه، كه‌چى ئێسته ماوه‌ى چه‌ند هه‌فته‌یه‌ك بووه هاوپه‌یمانى ئه‌وان و كار بۆ هه‌موو ئاره‌زووه‌كانى ئه‌وان ده‌كات.\nئاماژه‌یه‌كى ترى پاشگه‌زبوونه‌وه‌ى موقته‌دا سه‌در ئه‌وه‌یه، داواى له حه‌مید غزى/ نوێنه‌رى خۆى له حكوومه‌تى عێراق كردووه. ده‌ست له‌كاركێشانه‌وه‌كه‌ى بكێشێته‌وه، كه له‌گه‌ڵ ده‌ستله‌كاركێشانه‌وه‌ى عادل عه‌بدولمه‌هدى پێشكه‌شى كردبوو، ئه‌مه‌یش ماناى ئه‌وه‌یه سه‌در ده‌یه‌وێ هه‌موو شته‌كان بگه‌ڕێنه‌وه بارودۆخى به‌ر له خۆپێشاندانه‌كان.\nچاودێرانى سیاسى ده‌ڵێن گواستنه‌وه‌ى هه‌ڵوێسته‌كانى سه‌در له‌م سه‌ره‌وه بۆ ئه‌و سه‌ر، جێبه‌جێكردنى گوشاره‌كانى ئێرانه كه ده‌یخاته سه‌ر عێراق، ئه‌مه‌یش نیگه‌رانى ئێران ده‌نوێنێ چونكه خه‌ریكه هاوپه‌یمانانى له‌م وڵاته ون ده‌بن، كه پێشتر ئێران به گه‌نجینه‌ى ستراتیژى خۆى ده‌زانێت.\nسه‌رچاوه‌كان ده‌ڵێن سه‌در گفتوگۆ له‌گه‌ڵ هادى عامرى سه‌رۆكى رێكخراوى به‌در ده‌كات بۆ پێكهێنانى حكوومه‌تى نوێ. ئه‌و سه‌رچاوه سیاسییانه دووپات له‌سه‌ر ئه‌وه ده‌كه‌نه‌وه تا ئێسته مانه‌وه‌ى عادل عه‌بدولمه‌هدى له پۆسته‌كه‌ى خۆى بژارده‌ى یه‌كه‌مه و سه‌باره‌ت به بژارده‌ى دووه‌میش ده‌ڵێن ئه‌وان بیر له‌وه ده‌كه‌نه‌وه كه‌سێكى تر بهێنن له ده‌ره‌وه‌ى ناوه‌نده سیاسیه‌كانه‌وه بێت و به‌ڵام ده‌بێت ئه‌و كه‌سه به كۆمه‌ڵێك په‌یمان و به‌لچێن پابه‌ند بكرێت نه‌وه‌ك دواى راسپاردنى هه‌ڵبگه‌ڕێته‌وه.\nبه‌ڵام هیچ یه‌كێك له‌و سیناریۆیانه جێبه‌جێ ناكرێت ئه‌گه‌رهاتوو بارودۆخى خۆپێشاندانه‌كان به‌مشێوه‌یه بێت كه ئێسته له شه‌قامه‌كان هه‌یه. راپۆرته‌كه‌ى عه‌ره‌ب ده‌ڵێ ئێران له‌گه‌ڵ مانه‌وه‌ى عادل عه‌بدولمه‌هدى دایه، به‌ڵام به‌و مه‌رجه‌ى بزانێت، مانه‌وه‌ى ئه‌و جارێكى تر خۆپێشانده‌ران توڕه نه‌كات.\nسه‌در له ئێرانه و رێككه‌وتنێكى نوێ له‌سه‌ر حكوومه‌تى عێراق ده‌كات\nلێره‌دا وه‌ك راپۆرته‌كه ئاماژه‌ى بۆ ده‌كات ئه‌ركى موقته‌دا سه‌در دێته پێشه‌وه، ئه‌ویش ئه‌وه‌یه به هه‌ر شێوازێك بێت خۆپێشاندانه‌كان كۆنتڕۆڵ بكات، چالاكێكى عێراق بۆ رۆژنامه‌ى عه‌ره‌ب باسى له‌وه كردووه، خۆپێشدانانى ملیۆن كه‌سى كه موقته‌دا سه‌در بانگه‌شه‌ى بۆ كردووه، ته‌نیا بۆ ئه‌وه گۆڕه‌پانه‌كانى خۆپێشاندان كۆنتڕۆڵ بكات، چاودێرێكى سیاسیش به هه‌مان شێوه ده‌ڵێ مه‌به‌ستى سه‌در له‌م خۆپێشاندانه ئه‌وه‌یه سه‌رنجى دنیا رابكێشێت كه هێشتا ئێران هه‌ژموونى له عێراق هه‌یه.\nچونكه له‌ماوه‌ى سێ مانگى رابردوو كاتێك خۆپێشانده‌ران له دژى ده‌سه‌ڵات و هه‌ژموونى ئێران له عێراق ناڕه‌زاییان ده‌رده‌بڕى، وێنه‌ى ئێران له‌ناوچه‌كه و دنیا شێوا بوو، چونكه ئێران به‌ر له‌م رووداوانه‌ى سێ مانگى رابردوو خۆى وه‌ك پارێزه‌رى مه‌زه‌وى شیعه ده‌رده‌خست، كه‌چى كاتێك خۆپێشانده‌ران داواى ده‌ركردنى ئێرانییان ده‌كرد، ئه‌وا ئه‌م وێنه‌یه‌ى ئێران كه‌وته ژێر گومانه‌وه.\nهه‌فته‌ى رابردوو موقته‌دا سه‌درى رێبه‌رى ره‌وتى سه‌در هه‌فته‌ى رابردوو بانگه‌وازى كرد بۆ ئه‌وه‌ى خۆپێشاندانێكى ملیۆن كه‌سى له دژى مانه‌وه‌ى هێزه‌كانى ئه‌مه‌ریكا به‌ڕێوه‌بچێت، كه‌چى پێشتر ئه‌و كارى بۆ چاكسازى ده‌كرد، رۆژنامه‌ى عه‌ره‌ب ئاماژه بۆ ئه‌وه ده‌كات گۆڕانى هه‌ڵوێست سه‌در وایكردووه ژماره‌یه‌كى زۆر له لایه‌نگرانى لێى جیاببنه‌وه و بچنه ریزى خۆپێشانده‌ران.


ڤاكسین وه‌ربگره‌و پەرداخێك بیرە بێبه‌رامبه‌ر بخۆره‌وه\n04/05/2021 740 جار خوێندراوه‌ته‌وه\nفێل مۆرفی حاكمی ویلایەتی نیوجێرسی لەئەمریكا، بەڵێنیدا هەر هاوڵاتییەكی پێگەشتووی ویلایەتەكەی ڤاكسینی كۆرۆنا لەخۆی بدات دەتوانێت پەرداخێكی بیرە بەخۆڕایی وەربگرێت.\nحاكمی ویلایەتی نیوجێرسی لەتۆی كۆمەڵایەتی تویتەر نوسیویەتی، "پرۆگرامێكمان ئامادەكردووە بۆ ئەوەی هاوڵاتیان هانبدەین ڤاكسینی كۆرۆنا لەخۆیان بدەن، هەر هاوڵاتییەكی سەرو 21 ساڵ لەمانگی پێنج ڤاكسینی كۆرۆنا وەربگرێت‌و بڕوانامەكەی پێبێت، دەتوانێت پەرداخێكی بیرە بەخۆڕایی وەربگرێت".\nئەو لێدوانانەی بۆ بڵاوكراوەكەی حاكمی نیوجێرسی ڕۆیشتبوو جیاوازبوون، هەندێك لێدوان نوسیبویان:"پێدانی كحول پێدانی بەرتیلە بەهاوڵاتیان بۆ ئەوەی ڕازی ببن ڤاكسینی كۆرۆنا بەكاربهێنن".\nناوەندی ئەمریكی بۆ كۆنتڕۆڵ‌و چارەسەری نەخۆشییەكان بەئەمریكا دەڵێت، "تائێستا 105 ملیۆن هاوڵاتی ئەمریكی دوو ژەمە ڤاكسینی وەرگرتووە، ئەم ژمارەیە 31%ی ویلایەتە یەكگرتووەكانی ئەمریكا دەكات، هەروەها 147 ملیۆن كەس ژەمە ڤاكسینێكیان وەرگرتووە".


جێگری سه‌رۆكی په‌رله‌مان پێشوازیی له شاندێكی زانكۆی ئۆستراڤای چیكى كرد\n18/04/2017 02:36:00 م\nئه‌مڕۆ سێشه‌مه 2017/4/18، دكتۆر جه‌عفه‌ر ئیبراهیم ئێمینكی ، جێگری سه‌رۆكی په‌رله‌مانی كوردستان، له نوسینگه‌ی تایبه‌تیی خۆی له ته‌لاری په‌رله‌مان، پێشوازیی له شاندێكی زانكۆی ئۆستراڤای چیكى كرد، كه پێكهاتبوون له پرۆفیسۆر ڤاكلاڤ سنانێل سه‌رۆكی زانكۆ و جان بریزینا ئه‌ندامی پێشووی په‌رله‌مانی ئه‌وروپا و دكتۆر یارۆ سلاڤ جێگری كونسوڵخانه‌ی چیك له هه‌رێمی كوردستان.\nله كۆبوونه‌وه‌یه‌كدا، سه‌ره‌تا جێگری سه‌رۆكی په‌رله‌مانی كوردستان خۆشحاڵی خۆی ده‌ربڕی به‌سه‌ردانیكردنی ئه‌م شانده بۆ په‌رله‌مانی كوردستان و رۆلی وڵاتی چیكى له‌هاوكاریكردنی هێزی پێشمه‌رگه‌ی كوردستان له مه‌شپێكردنیان به‌رزنرخاند و مه‌ترسییه‌كانی داعشی بۆ سه‌رپێكهاته‌كانی عێراق خسته‌روو و ئاماژه‌ی به رۆلى قاره‌مانانه‌ی هێزی پێشمه‌رگه‌ی كوردستان كرد له شه‌ڕی دژ به داعش كه‌توانیان له جیاتی هه‌موو جیهان ئه‌و شه‌ڕه بكه‌ن و داعش تێكبشكینن.\nهه‌روه‌ها باسی له باردودۆخی سیاسیی ئه‌مڕۆى هه‌رێمی كوردستان و عێراق كرد و رایگه‌یاند: " ئێمه دوای شه‌ڕی ئازادكردنی عێراق له ساڵی 2003 وه‌كو كورد ویستمان له‌گه‌ڵ عێراقیك بین كه عێراقێكی دیموكراسی بێت، به‌ڵام به‌داخه‌وه به‌هه‌مان سیاسه‌تی پێشوو مامه‌ڵه له‌گه‌ڵ كورد و پێكهاته‌كانی دیكه‌ی عێراق ده‌كرێت كه هه‌ر رۆژه و به ناوێك و بیانویه‌ك جینوسایدمان ده‌كه‌ن و قووتی خه‌ڵكی كوردستانیان بڕى و سیاسه‌تی چه‌وت به‌رامبه‌ر به هه‌رێمی كوردستان و خه‌ڵكی كوردستان به‌كاردێنن، بۆیه ئَێستا سه‌ركردایه‌تی سیاسیی كورد ده‌یوێت له رێگه‌ی ریفراندۆمه‌وه بۆچوونی خه‌ڵكی كوردستان وه‌ربگرێت كه ئایه له‌گه‌ڵ عێراق بین یان جیاوازبین، له ئێستا ئاماده‌كاری سیاسی و یاسایی و ته‌كنیكی بۆ ئه‌نجامدانی گشتپرسی ده‌كرێت". سه‌باره‌ت به كه‌رتی په‌روه‌رده و خوێندنی باڵاش، جێگری سه‌رۆكی په‌رله‌مانی كوردستان گوتی: "له سه‌ره‌تای راپه‌رینی خه‌ڵكی كوردستان له‌ساڵی 1991 یه‌ك زانكۆمان هه‌بوو، به‌ڵام له ئیستادا خاوه‌نى 19 زانكۆین و به‌رده‌وامیش له به‌ره‌وپێشبردنی ئه‌و كه‌رته دایه و داوایكرد پێویسته كردنه‌وه‌ی هه‌ر زانكۆیه ببێته هۆی به‌رزكردنه‌وه‌ی ئاستی زانستی و پێگه‌یاندنی تاكه‌كانی كۆمه‌ڵگابێت.\nله به‌رامبه‌ردا شاندی میوان وێڕای ده‌ربڕینی خۆشحاڵی خۆیان به سه‌ردانی هه‌رێمی كوردستان و ئه‌و پێشوازییه گه‌رمه‌ی جێگری سه‌رۆكی په‌رله‌مان لێیان، مه‌به‌ستی سه‌ردانه‌كه‌یان بۆ هه‌رێمی كوردستان روونكرده‌وه كه به‌نیازن به هاوكاریی كۆمپانیایه‌كی نێوخۆی كوردستان لقێكی زانكۆی ئۆستراڤای چیكى له هه‌رێمی كوردستان بكه‌نه‌وه كه تایبه‌ت ده‌بێت به ته‌كنۆلۆجیا و توێژینه‌وه‌ی زانستیی كانزایی.\nهه‌روه‌ها شانده‌كه رۆڵی هێزی پێشمه‌رگه‌ی كوردستانیان له شه‌ڕی دژ به داعش و له ئامێزگرتنی ئاواره‌یه‌كی زۆرى ناوچه‌كانی تری عێراق له هه‌رێمی كوردستان به‌رزنرخاند و سه‌باره‌ت به پرسی ریفراندۆمیش، پشتگیریی خۆیان بۆ پرسه‌كه نیشاندا و به مافێكی ره‌وای هه‌موو گه‌لێكیان زانی.


ڤیدیۆ.. كردنه‌وه‌ی ناوه‌ندی به‌رهه‌مه‌كانی ئه‌پڵ له شیكاگۆ\n23/11/2017 02:03 PM\nكۆمپانیای ته‌كنه‌لۆژی ئه‌لیكترۆنی ئه‌پڵ، ئه‌مساڵ له شاری شیكاگۆی سه‌ر به ویلایه‌تی ئیللینیۆی ئه‌مریكا ناوه‌ندێكی سه‌ره‌كی نمایشكردن و ساغكردنه‌وه‌ی بۆ به‌رهه‌مه‌كان و خزمه‌تگوزارییه‌كانی كردووه‌ته‌وه. كه به‌رده‌وام ژماره‌یه‌ك كارمه‌ند كاری تێدا ده‌كه‌ن هه‌ربۆیه قه‌ره‌باڵغییه‌كی زۆر به‌خۆیه‌وه ده‌بینێت.\nمیدیاكانی ئه‌مریكا باس له‌وه ده‌كه‌ن، ئه‌م پرۆژه‌یه‌ی ئه‌پڵ به یه‌كێك له پرۆژه ناوازه‌كانی ئابووری ساڵی 2017ی ویلایه‌تی ئیللینیۆ داده‌نرێت.هه‌روه‌ها ناوازه‌یی ئه‌و ناوه‌نده بووه‌ته جێی بایه‌خی ئه‌و گه‌شتیارانه‌ی سه‌ردانی ئه‌و شاره ده‌كه‌ن. به‌وپێیه‌ی نوێترین ته‌كنه‌لۆجیای بواری ئامێره زیره‌كه‌كانی ئه‌پڵ به به‌كارهێنه‌ران و هه‌وادارانی ده‌ناسێنرێت.\nجێی باسه، ناوه‌ندی سه‌ره‌كی ئه‌پڵ له شیكاگۆ له‌سه‌ر رووبه‌ری هه‌زار مه‌تر چوارگۆشه‌و به باشترین هونه‌ری ته‌لارسازی دروستكراوه. ته‌لاری پرۆژه‌كه‌ش رووپۆشكراوه به شووشه‌و له‌سه‌ر كه‌ناری رووباری شیكاگۆ بونیادنراوه.\nخاك - رێبین عومه‌ر


سوپای پاسدارانی كۆماری ئیسلامی ئێران یه‌كشه‌ممه (9 ئه‌یلول) پشتڕاستیكرده‌وه كه هێرشێكی موشه‌كی كوشنده‌ی كردۆته‌سه‌ر گروپێكی ئۆپۆزسیۆنی كورد له باكوری عێراق، ئاژانسی فرانس پرێس رایگه‌یاند.\nله به‌یاننامه‌یه‌كدا كه ماڵپه‌ڕی سیپاه نیوزی زمانحاڵی خۆی بڵاویكرده‌وه، سوپای پاسدارانی كۆماری ئیسلامی ئێران رایگه‌یاند كه شه‌ممه حه‌وت موشه‌ك له یه‌كه‌ی موشه‌كی هێزه ئاسمانییه‌كانی سوپای پاسداران هاوێژراون و باره‌گای پارتی دیموكراتی كوردستانی ئێرانیان كرده ئامانج له كۆیه، خۆرهه‌ڵاتی هه‌ولێر.\nبه‌گوێره‌ی به‌یاننامه‌كه، فیرقه‌ی فڕۆكه‌ی بێفڕۆكه‌وانی سوپای پاسدارانی كۆماری ئیسلامی ئێرانیش به‌شداربوو.\nوته‌بێژی پارتی دیموكراتی كوردستانی ئێران، سۆران لوڕی یه‌كشه‌ممه به ئاژانسی فرانس پرێسی وت كه پانزه كه‌س كوژران له هێرشێكی ده‌گمه‌نی سنووربڕدا بۆسه‌ر پارته‌كه، كه وه‌ك گروپێكی "تیرۆریست" خراوه‌ته ناو لیستی ره‌شه‌وه له لایه‌ن تارانه‌وه.\nبه‌گوێره‌ی سه‌رچاوه پزیشكییه ناوخۆییه‌كان، نزیكه‌ی 30 كه‌سی دیكه برینداربوون.\nبه‌یاننامه‌كه رایگه‌یه‌اند كه پارتی دیموكراتی كوردستانی ئێران پێشتر له‌گه‌ڵ هێزه‌كانی سوپای پاسداران شه‌ڕوپێكدادانیان ئه‌نجامدابوو له شاره‌كانی مه‌ریوان و كامیاران له پارێزگای كوردستانی ئێران.\nبه‌رپرسێك وتی گروپه كوردییه‌كه له‌كاتی هێرشه‌كه‌دا له كۆبوونه‌وه‌دا بووه و تێیدا سكرتێری گشتیی ئێستا و پێشووتری پارته‌كه برینداربوون.\nوه‌زاره‌تی ده‌ره‌وه‌ی عێراق هێرشه موشه‌كییه‌كه‌ی ئێرانی سه‌ركۆنه‌كرد.\nوته‌بێژی وه‌زاره‌تی ده‌ره‌وه‌ی عێراق، ئه‌حمه‌د مه‌هجوب له به‌یاننامه‌یه‌كدا وتی: "عێراق ئه‌منیه‌تی دراوسێكانی ده‌پارێزێت و رێگه‌نادات ناوچه‌كه‌ی به‌كاربهێنرێت بۆ هه‌ڕه‌شه‌كردن له‌و وڵاتانه. به‌ڵام به‌تووندیش به‌زاندنی ده‌سه‌ڵاتی به‌سه‌ر سنووره‌كانیدا له‌ڕێی هێرشی ئاسمانییه‌وه دژی ئامانجی دیاریكراو له‌سه‌ر خاكه‌كه‌ی به‌بێ هه‌ماهه‌نگی پێشوه‌خت ره‌تده‌كاته‌وه."\nپارتی دیموكراتی كوردستانی ئێران كۆنترین بزووتنه‌وه‌ی كوردییه له ئێران و له رابردوودا چه‌ند سه‌ركرده‌یه‌كی له‌لایه‌ن تارانه‌وه كوژراون.\nهه‌رێمی كوردستانی عێراق حكومه‌تی نوێی پێكهێنا، به‌بێ وه‌زیری نه‌وت


زانیاری نەبیستراو لە بارەی مەکەی پیرۆزەوە\nئەندازیاری مزگەوتی مەککە و مەدینەی پیرۆز.\nھیچ رۆژێک ئەو پرسیارەت لە خۆت کردووە ؟\nئایا ئەو ئەندازیارە کێیە کە دیزاینی مزگەوتی مەککە و مەدینەی پیرۆزی کردووە .\nئایا پرسیارت کردوە کێ ئەم دیزاینە جوان و سەرنج راکێشەی کردوە کە رەنگی سپی زاڵ بێت بەسەر دیمەنی مزگەوتەکە و دیزاینەکە ئاوا سەرنج راکێش و جوان بێت.\nئەو ئەندازیارەی ئەم دیزاینەی کردوە لە لای زۆربەی موسڵمانان نەناسراوە و کەمتر حەزی بە دەرکەوتن کردوە، ئەم ئەندازیارە ناوی دکتۆر (محمد کمال اسماعیل) ە .\nچەند لایەنێک لە ژیانی :\nناو : محمد کمال اسماعیل ە، بە رەگەز میسرییە .\nیەکەم ئەندازیارە کە سەرپەرشتی دیزاین کردن و فراوان کردنی مزگەوتی مەککەی پیرۆزی کردبێت کە لەماوەی ١٤ سەدەی رابردوو بە باشترین و جوانترین شێوە ئەنجامدراوە.\nئەم کارەی بێ بەرامبەر کردوە، واتا دیزاین کردن و سەرپەرشتی کردنی کارەکەی بە خۆرایی کردوە و کاتێک گروپی کۆمپانیای بن لادن و حکومەتی سعودیە ملیۆنەھا ریال یان خستە بەردەستی .\nئەندازیار محمد گووتی : پارە لە کارێک وەربگرم کە بۆ مزگەوتی مەککەی پیرۆزی بکەم، دواتر بە چ رووێک سەیری خوای گەورە بکەم .\nھاوسەردەمی ھەموو پاشاکانی حکومەتی سعودییە بووە، واتا لەسەر دەمی مەلیک عەبدولعەزیز تا سەردەمی سەلمان پاشا.\nلەکارەکانی دیزاین و سەرپەرشتی زۆر ووردبین بوو و بەھیچ شێوەیەک موجامەلەی کەسی نەدەکرد، ھەتا خودی پاشاکانی سعودییە تێکەڵاوی کارەکانی نەدەبوون و رێزێکی زۆریان لێدەگرت.\nلە تەمەنی ٤٤ ساڵی ژیانی ھاوسەرگیری پێکھێناوە و تەنھا یەک کوڕی ھەبووە،\nتەمەنی لە ١٠٠ ساڵ تێپەڕی و کۆچی دوایی کرد و ھەموو ژیانی تەرخان کردبوو بۆ خزمەت کردنی مزگەوتی مەککەی پیرۆز و مزگەوتی پێغەمبەرمان (درودی خوای لەسەربێت) لە شاری مەدینە .\nکەسایەتیەکەی بەجۆرێک بوو کە دوور بوو لە خۆ دەرخستن و زۆر بەکەمی لە راگەیاندنەکان دەردەکەوت .\nئەم پیاوە بەڕێزە چیرۆکێکی سەیری لەگەڵ مەڕمەڕی مزگەوتەکە ھەیە، چونکە ئەندازیارەکە دەیوویست مەڕمەرێکی سپی لە زەوی مزگەوتەکە بدات بۆ ئەوەی ئەم گەرمییە بمژێت و ئەو جۆرە مەڕمەرەش لە چیایەک ھەبوو کە لە چیاکانی یۆنان ھەبووە.\nچیڕۆکی کڕینی مەڕمەڕی مزگەوتی مەککە و مەدینەی پیرۆز :\nئەندازیار محمد بۆ ھێنانی ئەم مەڕمەڕە رووی لە یۆنان کرد بۆ ئەی مەڕمەڕەکە بھێنێت و گرێبەستی لەگەڵ کۆمپانیایەکی تایبەت کرد بۆ ئەوەی مەڕمەڕەکە بھێنێتە سعودییە.\nکاتێک دەگەڕێتەوە مەڕمەرەکە لە زەوی مزگەوت دەدات، بەڵام دوای ١٥ ساڵ بەرپرسانی وڵاتی سعودییە داوا لە ئەندازیار محمد دەکەن کە جارێکی دیکە مزگەوتی مەککەی پیرۆز فراوانتر بکەن و پێویستە ھەمان مەڕمەڕ بۆ ئەم مەبەستە بەکار بھێنێت.\nئەندازیار محمد دەڵێت : کاتێک ئەو داوایەم لێکرا چونکە ئەو جۆرە مەڕمەڕە تەنھا لە شوێنێکی چیای یۆنان ھەیە و رێژەیەکی زۆر کەم بووە و لەوانەیە نەمابێت.\nئەندازیار محمد دەڵێت : جارێکی دیکە گەشتم کرد بۆ یۆنان بۆ ئەوەی ھەمان مەڕمەڕ بھێنم و چوومە کۆمپانیایەکە پێشوو کە مەڕمەرەکەم لێ کڕی بوون و داوای ھەندێکی دیکەم کرد.\nبەڵام لە کۆمپانیا پێیان گووتم : ئەم جۆرە مەڕمەڕە نەماوە و دوای تۆ کەسێکی تر کڕیوویەتی و لەئێستاشدا ئەم مەڕمەڕە دەست ناکەوێت.\nئەندازیار محمد دەڵێت: بەم قسانە دڵم زۆر تەنگە و قاوەکەشم نەخواردەوە و کۆمپانیام جێھێشت و پلیتی فرۆکەم وەرگرت بۆ ئەوەی بگەڕێمەوە سعودییە .\nبەڵام پێش ئەوەی لە کۆمپانیا بێمە دەرەوە چوومە لای سکرتێرەکە و و پێم گووت : کێ بڕە مەڕمەرەکەی دیکەی کڕی .\nسکرتێرەکەش گووتی : ئەم بابەتە ساڵانێکی زۆری بەسەر رۆیشتووە و ئەستەمە بتوانین ئەو کەسە بدۆزینەوە کە مەڕمەرەکەی دیکەی کڕیووە.\nمنیش گووتم : من رۆژێکی دیکە لە یۆنان دەمێنمەوە و ئەگەر ھەر زانیارییەکتان دەست کەوت ئەمە ژمارەی تەلەفۆنی ھوتێلەکەمە، بەخەمباری کۆمپانیام بەجێ ھێشت .\nدوای ئەوەی کۆمپانیام جێھێشت لە خۆم پرسی بۆچی دەتەوێ بزانی کێ کڕیوویەتی ؟ بەڵام نەمدەزانی بۆچی ئەم کارە دەکەم بەڵام ئومێدێکم لە دڵدا ھەبوو .\nئەندازیار محمد دەڵێت : بۆ بەیانی بە چەند کاتژمێرێک پێش ئەوەی گەشت بکەم، لە کۆمپانیا تەلەفۆنیان بۆ کردم و گووتیان وەرە کۆمپانیا، چونکە ناونیشانی ئەو کەسەمان دۆزییەوە کە مەڕمەڕەکەی کڕیووە.\nمنیش رووم کردە کۆمپانیا و لە رێگاش بەخۆم دەگووت باشە چی لە ناونیشانی ئەو کەسە بکەم کە مەڕمەڕەکەی کڕیووە.\nکاتێک چوومە کۆمپانیا و ناونیشانی ئەو کەسەیان پێدام کە مەڕمەڕەکەی کڕیووە، سەرم سوڕما کە بینیم ئەو کەسەی مەڕمەڕەکەی کڕیووە ھاوڵاتیەکی سعودییە.\nراستەوخۆ رووم لە فرۆکەخانە کرد و گەڕامەوە سعودییە و رووم لەو کۆمپانیایە کرد کە مەڕمەڕەکەی کڕیووە و چوومە لای خاوەنی کۆمپانیایەکە و پێم گووت ئەو مەڕمەڕەی لە یۆنان کڕیتان چیتان لێکردوەە.\nئەویش گووتی : بەراستی نازانم، بەڵام با تەلەفۆن بۆ کۆگا بکەم بۆ ئەوەی بزانم ئەم مەڕمەڕە یۆنانیەیان چی لێکردووە .\nلە کۆگا گووتیان : تەواوی ئەو مەڕمەڕەی چەند ساڵێک پێش ئێستا لە یۆنان کڕیوومانە وا لە کۆگا ماوە و دەستی لێنەدراوە .\nئەندازیار محمد دەڵێت: کاتێک گوێم لەم قسەیە بوو وەک منداڵ دەستم بە گریان کرد و خاوەنی کۆمپانیایەکە گووتی بۆ چی دەگری.\nمنیش تەواوی چیرۆکەکەم بۆ گێڕایەوە و پێم گووت : ئەوە چەکێکی پارە چەندت دەوێ بینووسە و ئەو مەڕمەڕەمان پێبدە بۆ ئەوەی لە زەوی مزگەوتی مەککە و مزگەوتی پێغەمبەر (درودی خوای لەسەربێت) لەمەدینە بیدەین.\nخاوەنی کۆمپانیایەکە گووتی : واللە ی شتێک بۆ مزگەوتی مەککەی پیرۆز و مزگەوتی پێغەمبەرمان(درودی خوای لەسەر بێت) بێت یەک درھەمی لەسەر وەرناگرم .\nچونکە ئەم کارە لە خۆڕا نییە، بەڵکو خوای گەورە ئەمەی لە بیر بردوومەتەوە و وای لێکردم بیکڕم بۆ ئەوەی ئەو رۆژە بێت بۆ ئەوەی جارێکی دیکە لە فراوان کردنی ئەو مزگەوتە بەکارى بينم.\nچەند كۆمێنتێكی تۆ بابەتەكە زیاتر اشنای بەسەرھاتەكە ئەبن\n2019-05-03 |1479 جار خوێندراوەتەوە|


یه‌كه‌م به‌ریه‌كه‌كه‌وتن له گه‌ڵ دیارده ناخۆشه‌كاندا، ئێجگار گران و قورسه، به‌ڵام مرۆڤ چۆن سود له كرده‌ی (له بیرچوونه‌وه) ده‌بینێت بۆ له بیركردنی ناخۆشییه‌كان، به هه‌مان شێوه‌ش ڕاهاتن له گه‌ڵ دۆخه ناخۆشه‌كاندا یه‌كێكه له سروشته باشه‌كانی مرۆڤ.\nیه‌كه‌م جار كه له ده‌رگای زیندان ده‌چیته ژووره‌وه، هه‌ست ده‌كه‌یت كۆتایی دونیایه، به‌ڵام ورده ورده دۆخی ژیانت به پێی بارودۆخی زیندانه‌كه‌ت ده‌گونجێنی، چه‌ند جارێك به هۆی كاری رۆژنامه‌گه‌رییه‌وه ده‌رگاكانی زیندانم بۆ كراونه‌ته‌وه، ته‌نانه‌ت زیندانی تاكه كه‌سیشم بینیوه، زیندان وه‌ك (ماغوت) ده‌ڵێت به ژماره‌ی كاتژمێر و رۆژ و هه‌فته و مانگ و ساڵه‌كان ناپێورێت، به‌ڵكو زیندان شكاندنی روحی مرۆڤه، به‌ڵام دواجار زیندان قوتابخانه‌یه‌كی سه‌یره ده‌توانیت فێر بیت ئه‌گه‌ر كتێبه‌كانیش نه‌بن، جیهان و ژیان بیخوێنیته‌وه، زۆرێك له نوسه‌ره گه‌وره‌كانی دونیا، زیندان فێری كردن جوانتر بنوسن و گه‌وره‌تر بن، چونكه هه‌میشه ته‌نهایی چێژی گه‌وره‌ی هه‌یه بۆ خوێندنه‌وه‌و بیركردنه‌وه له ئه‌رك و به‌های مرۆڤ له ژیاندا. نه‌ك زیندان هه‌موو ئه‌و شتانه‌ی مرۆڤ ده‌خه‌نه دۆخی ته‌نهاییه‌وه بۆ مرۆڤ گرنگن، به‌شی زۆری زانا گه‌وره‌كانی ئیسلام ده‌ڵێن زۆربه‌ی كتێبه گه‌وره‌كانیان له مانگی ره‌مه‌زاندا نوسیوه له كاتی خۆدورگرتن له خه‌ڵكی.\nدۆخی كه‌ره‌نتینه (هه‌ڵاوگیر)ی سه‌ڕه‌رای مه‌ترسییه‌كان ده‌بێت فێرمان بكات كه ژیان زۆر شتی ناخۆش و پڕ ئازاری تێدایه، پێویسته له گه‌ڵیاندا رابێین و بوارێكی باش بۆ سه‌ر له‌نوێ خۆ خوێندنه‌وه‌ی خۆمان.\nدوای ته‌واو بوونی ئه‌م قۆناغه گه‌لێك نوسه‌ر دێن پێمان ده‌ڵێن: ژیان له سه‌رده‌می كۆرۆنادا، یان خۆشه‌ویستی له سه‌رده‌می كۆرۆنادا، یان سه‌هۆڵه‌كه له سه‌رده‌می كۆرۆنادا ...هتد\nده‌با تۆ یه‌كێك بیت له وانه‌ی بنووسیت من له سه‌رده‌می كۆرنادا ...\nگه‌نجه‌كانی ئێمه زیندانیان نه‌بینیوه، ته‌نانه‌ت ژیانی سه‌ربازیشیان نه‌بینیوه، بۆیه گرنگه ئه‌م دۆخه بقۆزینه‌وه تا به جۆرێكی دی دوای ئه‌م قۆناغه مامه‌ڵه له گه‌ڵ ژیاندا بكه‌ین، كه‌واته هه‌وڵی خۆراهاتن له گه‌ڵ بارودۆخه‌كه بده‌ین و ناڕه‌حه‌تیه ده‌رونییه‌كانتان به‌شته به‌سوده‌كان تێپه‌ڕێنن.


توندوتیژی نە تەنیا دوو هەفتەیە و نە هەر لێدانە!\nمنداڵێك به كچی له‌دایك ده‌بێت، ئه‌بێت به هاوسه‌ری پیاوێك، دواتر ئه‌بێت به دایك، نه‌وه‌كانی كوڕ یان كچ ئه‌بێت. كوڕه‌كه‌ش خوشكی ئه‌بێت و ژنیشی ئه‌بێت و كچیشی ئه‌بێت، ئه‌مه فه‌لسه‌فه نییه، ئه‌مه واقعی ژیانه. ژیان ده‌وران ده‌ورانه، هه‌موو وه‌ك مرۆڤ دروست بووین، هه‌ردوو ڕه‌گه‌ز وه‌ك یه‌ك مافیان هه‌یه بۆ ژیان، لێ هه‌ندێك تایبه‌تمه‌ندیی هه‌یه، كه ژن و پیاو جیا دەكاته‌وه، به‌ڵام له كۆتاییدا به نێر و مێ ده‌گوترێت مرۆڤ، جۆرج برناردشۆ ده‌ڵێت: "زه‌وی ئه‌گه‌ر بیزانیایه بوونه‌وه‌رێكی وه‌ك مرۆڤ له‌سه‌ری نیشته‌جێ ده‌بێت، هه‌رگیز نه‌ده‌بووه شوێنی ژیان"، كه‌واته ئێمه‌ی مرۆڤ بەگشتی بوونه‌وه‌رێكی شه‌ڕانگێزین و مافخواز نین.\nدیسانه‌وه ساڵ و سووڕا و پرس باسی توندوتیژی دژی ژنان له كۆتاییەكانی نۆڤمبه‌ردا هه‌را ده‌نێته‌وه و ده‌بێته مانشێت میدیاکان و وێردی سه‌ر زمان و باس و خواسی كۆمه‌ڵگا و رێکخراو دەزگاکان، ئه‌م دیارده‌یه شایه‌نی ڕێزلێگرتنه، كه كۆمه‌ڵگه به بایه‌خه‌وه لێی بڕوانێت.\nلێره‌وله‌وێ هەندێك نووسین و كۆمێنت له‌سه‌ر وتار و لێدوانه‌كان ده‌خوێنمه‌وه، پێم سه‌یره زۆرینە (جگە لە پسپۆڕان) پێیان وایە توندوتیژی واتا هه‌ر لێدان و ئەشکەنجەی جەستەیی کە هەندێکیان ئاكامی كوشتن یان ناچاربوون بە خۆکوشتنی لێ بکەوێته‌وه! لەکاتێکدا هه‌ندێك جار له‌وانەیه مردنه‌كه باشتر بێت لەو کولەمەرگییەی ناوی لێ دەنرێت ژیان و رۆژانە تیایدا ڕووبه‌ڕووی ئازار و ئەشکەنجەی جه‌سته‌یی و دەروونی ئه‌بێته‌وه.\nگه‌ره‌كمه بڵێم بڕیار نییه پۆلێنی توندوتیژی ته‌نیا لێدان و ئازاردانی ژنان بێت، بەڵکوو توندوتیژی جۆری زۆره، له‌وانه:\nتوندوتیژیی دەروونی، كۆمه‌ڵایه‌تی، جه‌سته‌یی، بە کەم تەماشاکردنی توانای ئافرەت، توندوتیژیی چەوساندنەوەی ئابووری، گێچەڵی سێکسی، ئیستیغلالی سیکسی، ناچارکردن بە خۆکوشتن، توندوتیژی لە ئەنجامی دابونەریت و هەندێ لە یاساکان و کە هەمبەر بە ژنان نادادپەروەرن.\nهه‌روه‌ها زۆر له ژنان و له خێزانه‌كان و لە دەرەوەی خێزان، هه‌ر چۆنێك بێت رووبەڕووی یه‌كێك له‌م توندوتیژییانه یان زیاتر، له ژیانی رۆژانه‌یاندا دەبنەوە. هه‌ندێك خه‌ڵك هه‌ن به تانه و ته‌شه‌ر ئازاری رۆحیی ژنان ئه‌دەن، هه‌ندێكیش هه‌ن له‌ناو كۆمه‌ڵگه‌دا به كه‌منرخ و بێبەها ته‌ماشایان ده‌كەن.\nبه‌كارهێنانی دەستەواژەی (مرۆڤی پله دوو) بۆ ئافرەتان، یان به كه‌م ته‌ماشاكردنێ، لاوازیی ژن پیشان ئه‌دات، كه باوك یان برا یان هاوسه‌ر بە ده‌ستی نوقاو و گیرفان داخراوه‌وە له ئاست ژن و خوشك و دایكیان هه‌ڵسوكه‌وت ئه‌كه‌ن، هه‌ندێ پیاویش هه‌یه لێدان و كوشتن و سووكایه‌تییان پێ ده‌كەن، كه ئه‌مه‌یان زۆرترین سه‌رنجی كه‌وتووەته سه‌ر، ئەوە دەگەیەنێ کە هێشتا پیاوانێکی زۆر هەن ئافرەت بە چاوێکی کەم سەیر دەکەن و لە هەمان کاتیشدا هیشتا ژنانێکی زۆریش هەن ئەو توندوتیژی و غەدر و ستەمە قبووڵ دەکەن و بێدەنگن لەئاستیدا.\nپێوەند بە بەشداریی ئافرەتانیش لە دەسەڵاتدا، له‌گه‌ڵ ئه‌وه‌ی دیارده‌ی كۆتا بووەته فریادڕه‌س بۆ ژنان، كه به‌زۆر و بە یاسا مافیان ده‌چه‌سپێنێ، چ له‌ناو كۆمه‌ڵگا و چ له‌ناو جومگه‌ی ده‌سه‌ڵاتی حزبی و حكوومه‌تدا، ئەگەرچی ئەم کۆتایە بە خاڵێکی پۆزەتیفی دادەنرێت و ژنان ھیوایان لەسەر ھەڵچنیوە، کە دەنگ و ڕەنگیان لە ڕێگەی کۆتاوە دەبیسترێ، بەلام من پێم وایە کاتێک کۆتا نەمێنێ، ئەوکات پێگەی ژنان بەھێز دەبێت لەناو کۆمەڵگادا.\nوه‌لێ ھه‌ق وایه مانا سه‌ره‌كییه‌كه‌ی توندوتیژی به گشتگیری سه‌یر بكرێت، مه‌به‌ست له‌مه‌دا ئه‌وه‌یه، كه ئه‌و توندوتیژییانه‌ی تریش، كه باسم لێوه كردوون، هیچیان له توندوتیژییه فیزیكییه كه‌متر نییه، تانە و ته‌شه‌ر له ده‌روونی ژنان و كچان، به كه‌م سه‌یركردنیان، گێچەڵی سیکس، زۆرترین كاریگه‌ریی نه‌رێنی له‌سه‌ر كه‌سایەتییان داده‌نێت، به جۆرێك متمانه و باوه‌ڕ به‌خۆبوون لاواز ده‌كات، كه نه‌توانن له‌ناو كۆمەڵگه‌یه‌كی بچووك و كه‌میشدا بوونی خۆیان پیشان بده‌ن و خۆیان بدۆزنه‌وه.\nبه‌پێی تێپه‌ڕبوونی كاتیش، به‌رده‌وامیی ئه‌م مامه‌ڵه توندوتیژییانه كاریگه‌رییەكی خراپ له‌سه‌ر سایكۆلۆژیای ئه‌و ژنانه دروست ده‌كات، كه ئیدی بڕوا به‌وه بكه‌ن كه به‌ڵێ ئه‌وان له پیاوان كه‌مترن، بۆیه ده‌بێت 25 نۆڤمبه‌ر له‌م قاوغه كلاسیكییه و هۆڵی هۆتێلەکان بێته ده‌ره‌وه و په‌ل بهاوێت بۆ ژیانی پراكتیزه له كونج و قوژبنه‌كانی ئۆرگان، شه‌لته‌ر و فه‌رمانگه و ماڵه‌كاندا، خۆ ده‌كرێت په‌نجه بخرێته سه‌ر ئه‌و ئازارانه‌ی كه كۆمه‌ڵگا ناوێرێ باسیان لێوه بكات و به عەیبه دایان ئه‌نێت، شتێك بوونی نه‌ماوه به ناوی عه‌یبه، هه‌رچه‌نده من تا ئێستا له‌و ده‌سته‌واژه‌یه به باشی تێنه‌گەیشتووم و نامه‌وێت ئه‌سڵه‌ن تێی بگه‌م، كه بۆ ژنان بووەته مۆته‌كه‌یه‌ك، بینه‌قاقایان ئه‌گرێ.\nئیدی نابێ تەنیا به وتار و دروشم و تەنیا لەم یادەدا باس لە توندوتیژی بکەین، هه‌موو ساڵێک له 25ی نۆڤمبه‌ردا برینی هه‌زاران ژن ده‌كولێته‌وه، لێ دەکری بیکەینە په‌نگاڤێكی پراكتیزه‌یی بۆ هوشیاركردنه‌وه‌ی خه‌ڵك و ڕه‌خساندنی زه‌مینه‌یەك بۆ ڕزگاركردنی ئه‌و كچ و ئافره‌تانه‌ی، كه ده‌مرن بۆ ئه‌وه‌ی بژین.\nوته‌یه‌كی رێزدار مەسرور بارزانی سه‌رۆكی حكوومه‌تی هەرێمی کوردستان، كه ئەمساڵ لە 25ی نۆڤەمبەردا سەردانی شێڵتەرەکانی داڵدەدانی ژنانی (قوربانیی توندوتیژی و هەڕەشەلێکراوانی) کرد، زۆر سه‌رنجڕاكێش و ده‌وڵه‌تمه‌دارانه و خەمخۆرانە بوو، به‌ڕێزیان لەوێ گوتی: ”پێم باشتر بوو له‌جیاتی ئه‌وه‌ی كه وتارێك بخوێنمه‌وه، له‌نزیكه‌وه سه‌ردانی ئێوه بكه‌م و گوێم له داخوازییه‌كانتان بێت“ ئیدی له‌وه باش تێگه‌یشتم، كه به‌م جیاواز ده‌ركه‌وتن و مامه‌ڵه‌كردنه، ئاسۆیەكی باش چاوه‌ڕوانی ئافره‌تان ئه‌كات.\nئه‌م سه‌ردانه مه‌یدانییه‌ی سه‌رۆكوه‌زیران، جێبایه‌خێكی گرنگ بوو، كه له‌نزیكه‌وه ئه‌و ئەشکەنجە و ئازاره ده‌روونی و رۆحییانه ببیستێ، كه ئه‌و خانمانه به‌سه‌ریان هاتووه، ئاسان نییه خۆقوتاركردن له مه‌رگێك، كه له ڕێگه‌ی توندوتیژییه‌وه به‌سه‌ر ئه‌و ژنانه هاتووه و له شه‌ڵته‌رێك په‌نا دراون.\nئه‌مه خۆی له خۆیدا هه‌نگاوێكی گرنگ و ئه‌رێنییه، كه باڵاترین ده‌سه‌ڵات، كه سه‌رۆكوه‌زیرانه، له‌نزیكه‌وه له گرفت و خه‌مه‌كانی ژنان بكۆڵێته‌وه. له لایه‌كی تریشه‌وه، سگناڵێكی مودێرنزمیانه‌یه كه هه‌رێمی كوردستان شان به شانی وڵاتانی ڕۆژئاوا، له هه‌وڵ و كوششدایه بۆ نه‌هێشتن، یان كه‌مكردنه‌وه‌ی ئه‌و توندوتیژییانه‌ی كه ژنان دووچاری هاتوون.


یه‌كێتى ئه‌ندازیارانى كوردستان\nتۆ ئێستا له ناوه‌وه نيت ! چوونه ناوه‌وه\nله باره‌ی »\nله باره‌ى ئێمه‌وه\nماڵپه‌رى یه‌كێتى ئه‌ندازیاران , بریتیه له بڵند گۆى ئه‌ندازیاران له‌سه‌ر تۆرِى ئینته‌نێتى جیهانى . به مه‌به‌ستى زیاتر ناساندنى یه‌كێتى ئه‌ندازیارانى كوردســــــتان و ئه‌ندازیارانى كورد و كار و پرِۆژه ئه‌ندازه‌ییه كوردیه‌كان به دونیاى ئه‌ندازه‌یى ده‌ره‌وه .\nهه‌روه‌ها به‌مه‌به‌ستى ده‌رخستنى رِووى گشتى ئه‌ندازیاران و شارستانیه‌تى و ئاستى زانستى ئه‌ندازیارانى كورد و كوردستان و پێشكه‌ووتنه‌وه و ئاوه‌دانكردنه‌وه‌ى كوردستان .\nبه‌هه‌مان شێوه بۆ دروست كردن و توند و تۆڵكردنى رِا یه‌ڵى په‌یوه‌ندى ئه‌ندازیارانى كورد به ئه‌ندازیارانى دونیاوه به‌مه‌به‌ستى ئاڵوگۆرِ كردنى زانسـت و زانیارى له‌سه‌رجه‌م پسپۆریه ئه‌ندازه‌ییه‌كاندا .\nبه هیواى ئه‌وه‌ى ئه‌م ماڵپه‌رِه ببێته هۆكارى پێشكه‌وتن و گه‌شه سه‌ندنى په‌یوه‌ندیه‌كان و ئاستى زانیاریه‌كان له‌گه‌ڵ دونیاى پێشكه‌وتووى ئه‌م سه‌رده‌مه‌دا بۆ خزمه‌تى زیاترى ئه‌ندازیاران و كوردستان .\nخوازیارین كه سه‌رجه‌م ئه‌ندازیارانى ئازیز به‌بیرورِاو پێشنیاز و زانست و زانیاریه‌كانیان ماڵپه‌ره‌كه‌مان ده‌وڵه‌مه‌ندتر بكه‌ن .\nلەگەڵ ڕێزى بەڕێوەبەرى ماڵپەر ( زەردەشت على مستەفا )\nژماره‌ى ته‌له‌فۆن : 3208808\nله باره‌ی ئێمه‌وه\nبه‌رده‌وام ده‌بین له‌پێناو زیاتر به‌خشینى زانست و زانیارى به ئه‌ندازیاران\nدوايين ئه‌ندازياران !\nبیرون مولود محمد ژماره 17614\nHewa Mahmood ژماره 123\nLanya karzan mohamad ژماره 17294\namanj mu ژماره 5928\nهەردی ژماره 8304\nهەردی مستەفا احمد ژماره 8309\nSaryas ژماره 4903\nAraz Jaff ژماره 1979\nبۆ هەموو ئەو ئەندازیارە بەڕێزانەی کە لە هیچ فەرمانگەیەکی حکومی دانەمەزراون یان کاریان نیە داوایان لێ دەکەین کە بەزووترین کات سەردانى بارەگاى یەکێتى ئەندازیارانى کوردستان بکەن لە سلێمانى بە مەبەستى ناونوسینیان وە ریکخستنى میکانزمیک بۆ رەخساندنى کار بۆیان.\nCopyright © 2018 Kurdistan Engineering Union


RUWANGE |----------------| ڕوانگه: هەڤپەیڤینی دیار جوان لە تێلێڤیزیۆنی ستێرک لەگەڵ مەزلووم عەبدی فەرماندەی گشتی هێزە دێمۆکڕاتیکەکانی سووریا ، بەشی سێیەم\nهەڤپەیڤینی دیار جوان لە تێلێڤیزیۆنی ستێرک لەگەڵ مەزلووم عەبدی فەرماندەی گشتی هێزە دێمۆکڕاتیکەکانی سووریا ، بەشی سێیەم\nهەڤپەیڤینی دیار جوان لە تێلێڤیزیۆنی ستێرک لەگەڵ مەزلووم عەبدی\nفەرماندەی گشتی هێزە دێمۆکڕاتیکەکانی سووریا\nدیار جوان : بینەران و بیسەرانی هێژا، بەشی دووەمی [ لێرە بە نووسراو بەشی سیێەم] هەڤپەیڤینی تایبەتی لەگەڵ فەرماندەی گشتی قەسەدە مەزلووم عەبدی درێژە پێ دەدەین . ئێمە لە بەشی پێشوو دا لە بەشی دوایی دا هێندێک لە سەر بابەتی منبیج پرسیارمان کرد .\nبەڕێز مەزلووم عەبدی ئێستا لە دەسپێکی ساڵی ٢٠١٨ دەوڵەتی ترک بۆ ئەوەی لایەنی ڕەگەز پەرست ڕازی بکا پڕۆژەی هەڵبژاردنی پێشوەختی لە پێش وان دانا، شەرتی ئەوانیش ئەوە بوو گوتیان بۆ ئەوەی ئێمە ئەو پڕۆژەیە پەسند بکەین و سەری بخەین ، یانی بە ئەردۆغانیان گوت ئێمە شتێکمان پێویستە . یانی شتێکی بەربەچاو پێویستە . ئەو شتە چ بوو داگیر کردنی عەفرین بوو . ئێستا باسی سێناریۆیەکی بە هەمان شێوە دەکرێ. لە مانگی مارس [ ی ساڵی ٢٠١٩ ] هەڵبژاردنی ناوچەیی دەکرێن ، دەڵێن ئەردۆغان لە بەر ئەو بەڵێنەی کە داویە بە لایەنی ڕەگەزپەرست؛ مەهەپە، و هێندێک کۆڕ و کۆمەڵی دیکە، مەسەلەی منبیج دێنێتە ناو ڕۆژەڤ. ئایا ئێوە پێتان وایە ئەوە بکرێ. ئەمن بۆچی گوتم ئێوە لەو بارەیەوە هێندێک خۆشبینن یانی ئەوە پێک نایە لە بەر ئەوە بوو کە بۆچی ئەوەیان پێ ناکرێ سەبەب ؟ و ئەگەر ئەوە ببێ ئەو ئاکامانەی عەفرین دووپاتە دەبنەوە؟\nمەزلووم عەبدی: یانی وەکوو هێزێکی عەسکەری دەبێ ئێمە هەمیشە ئامادە و سەروەخت بین. هەوڵدانی ترکان بە تایبەتی ئی ئەردۆغان لە سەر ئەو بابەتە هەر هەیە. و دوێنێش ، وابزانم دوێنێ بوو داخویانی دا گوتی منیبج وەک ئێمە دەمانەوێ هەڵناسووڕێ ئێمە لە بیرمان نەکردووە و لە هێندێک داخویانی دیکەش دا گوتیان ، وا بزانم ئەمڕۆ گوتی ئۆپێڕاسیۆنێکی هاوبەش لەگەڵ ڕووسان لە ڕۆژهەڵاتی فوراتێ شتێکی نا مومکین نییە. تەنانەت بۆ وێنە گوتی جارێکی دیکە لێدانی هەرێمی باکووری ڕۆژهەڵاتی سووریا، ڕۆژئاوا بە فڕۆکان ، ئەوەی کە جارێکی دیکە بکرێ نا مومکین نییە .\nدیار جوان: یانی موستەحیل نییە .\nمەزلووم عەبدی: یانی نە موستەحیلە شتێکی وا نەبێ. شتێکی ئاوای گوت ، یانی ئەوە بەو مانایەیە کە هەوڵدانی وان هەیە، کاری لە سەر دەکەن. لەگەڵ هێزەکانی لایەنگری خۆیان کار دەکەن. لەگەڵ ڕوسان لەو بارەیەوە کڕوکاشێک دەکەن ، شتێکی ئاوا هەیە. ئێمە هەر سەروەخت دەبین ، دەبێ ئامادەکاریمان هەبێ . بەڵام من دەتوانم ئەوە بلێم کە وەزعی منبیج و ڕۆژهەڵاتی فوراتێ وەکوو وەزعی عەفرین نییە. عەفرین بابەتێک بوو لە نێوان ئەوان و ڕووسەکاندا. ئەوان و ڕووسەکان پێک هاتن لە سەر بەرژەوەندیی زۆر گەورە، یانی بیروڕای گشتی ئەوە دەزانێ و لەو چوارچێوەیە دا بوو کە ئۆپێڕاسیۆنی عەفرین ئەنجام درا.\nدیار جوان: مەسەلە چما نا؟ یانی ڕووبەڕوو بوونەوی دەوڵەتی ترک و ڕووسیا لە ڕووبوونەوە لەگەڵ ئەمریکا زەحمەتترە. چونکە ئەوان هەر دووکیان لە ناتۆ دا هاوکارن. ئیدی ئێستا هەلومەرج دەست نادا کە دەوڵەتی ترک و ئەمریکا دوو ئەندامی ناتۆ تەنێ لە بەر خاتری بەرژەوەندیی گەلانی ناوچە ڕووبەڕووی یەکدی ببنەوە. چما نەبێ، بۆ نموونە ئەمریکا بڵێ تورکیا ئەندامێکی ناتۆ یە، ئەمن ناتوانم شەڕی بکەم ، ئەمن ناچارم پاشەکشە بە هێزی خۆم بکەم. چما شتێکی ئاوا پێک نەیە؟\nمەزلووم عەبدی: شتی ئەساسی ئەوەیە، لە ڕۆژهەڵاتی فوراتێ و لە منبیجیش هێزی ئێمە بەهێزە. هێزی مەجلیسی عەسکەری منبیجێ بەهێزە و بە گشتی قەسەدە هەمووی بەهێزە و لەوێندەرێ بە دەیان هەزار شەڕڤانی ئێمە هەن و هەر وا بە هاسانی نانێ کە ، یانی ئاوا نییە کە لە ماوەیەکی کورت دا شتێک بە کۆتا بێ. یانێ ئەو ان دەتوانن بێن بەڵام نەتیجە چ دەبێ مەعلووم نییە.\nدیار جوان : ئێوە هەوڵی خۆتان دەدەمن.\nمەزلووم عەبدی: ئێمە هەوڵی خۆمان دەدەین و ترکەکانیش هەوڵی خۆیان دەدەن. ئەوانیش بە باشی حیسابی خۆیان دەکەن. ترکەکان دەیانەوێ ئەو کارانە بە هێزی خۆیان نەکەن ، ترک دەیانەوێ لەگەڵ ئەمریکا ڕێک کەون ، لەگەڵ هێزێکی دیکە ڕێک کەون ، هەر وەک لە عەفرین کردیان . ڕێکەوتنێکی ئاوا گشتی ساز بکەن و لە چوارچێوەی پێکهاتنێکی گەورە دا ئەوە ئەنجام بدەن. حاڵی حازر ڕێکەوتنێکی ئاوا بەربڵاو کە ڕێژیمی سووریاشی تێدا بێ ، ئەمریکایشی تێدا بێ ، رووسەکان و ئەمریکاییەکانی بەیەکەوە تێیدا بن ، لە حاڵی حازر دا شتێکی ئاوا زەحمەتە، شتێکی ئاوا نییە ئێستا، وەک دەزاندرێ بەرنامەکان جیاوازن. بەرنامە بریتی یە لە شەڕی داعش، تەرکیزی هێز لە سەر جێیەکی دیکە، ئێستا لە کورت خایەن دا شتێکی ئاوا زەحمەتە. بەڵام هەمووشت مومکینە، ئێمە دەبێ ووشیار بین و ئامادەکاری خۆمان بکەین. بەڵام ئێمە بەشێوازێکی بناغەیی پشت بە هێزی خۆمان دەبەستین . هێزمان هەیە، ئێمە هێزی خۆمان پەروەردە دەکەین و لە دوای شەری ڕەقا بە دواوە هەموو ' هێزە دێمۆکڕاتیکەکانی سووریا ' لە ناو پەروەردە دایە، خۆی ئامادە دەکا، خۆی حازر دەکا. ڕاستە لە دێرا زۆرێ شەڕێک هەیە ، هێزی سەر بە مەجلیسی عەسکەری دیرا زۆر لەوێ شەڕ دەکەن، ئەو بەشە لە هێزی ئێمە لەوێ شەڕ دەکا. بەڵام هیزی یەپەگە و هێزی قەسەدە یانی بە گشتی ،تەنانەت هێزی مەجلیسی عەسکەری منبیج ئێستا لە پەروەردە دان. خەرێکی ئامادەکاری گەورەن، شتێکی ئاوا بێتە پێشێ بەرخوە دەدەن.\nدیار جوان: لە ئاست وەزعێکی ئاوا دا ،یانی ئێوە ، جگە لە ڕێگری لە تووشی شەڕ بوون لەگەڵ دەوڵەتی ترک، پڕۆژەیەکی دیکەتان لە بەر دەست دا هەیە؟ لە نەتیجە دا ئێوە تورکیا وەک ووڵاتێکی دراوسێ قەبووڵ دەکەن. باش ، خراپ ، داگیرکەر یان دێمۆکڕاتیخواز ، ئەوە بابەتێکی دیکەیە ، یانی شتێکی کە دەوڵەتی تورکیا لە عەفرین و لە ناوچەی عەفرین کردی ناوەڕۆکی ڕاستەقینەی خۆی دەرخستە مەیدانێ. ئایا ئامادەن بە تورکیا بڵێن وەرن ئێمە ئەو کێشانە بە شەڕ نا بە دانوستاندنان چارەسەر بکەین؟ پلانێکی ئامادەی ئەوتۆتان لە بەر دەست دا هەیە؟\nمەزلووم عەبدی: ئەگەر ئەتۆ ڕاستت بوێ گەلێک دەوڵەت ، ئەوانەی کە ئەندامی ناتۆن و لەگەڵ ترکەکان کار دەکەن و پێوەندییان لەگەڵ تورکیا هەیە دەیانەوێ نێوانی ڕۆژئاوا و تورکیا، نێوانی هێزە دێمۆکڕاتیکەکانی سووریا و تورکیا پێک بێنن . ڕێکەوتنێک ساز کەن و ئەو بارودۆخی شەڕە کە لە گۆڕێ دا نەهێڵن. جۆرە دۆخێکی ئاگربەس پێک بێنن. چونکە ئێستا بە مەسەلەی عەفرینێ ڕا وەزعێکی شەڕ هاتووەتە مەیدانێ.\nدیار جوان: داخویانی سەرۆک کۆماری فەڕانسە ، ئێمانوێل مەکڕۆن کە دەڵێ ئەو شوێنە جێ و واری کوردانە و ئێمە دەمانەوێ چارەسەرییەکی ئاوا بدۆزینەوە کە دڵی ترکان نەشكێنین بەڵام لە هەمان کاتدا مافی خاوەنانی دۆزەکەش پێشێل نەکەین. ئێوە ئەوە وەک پارچەیەکی ئەو مەسەلەیە دەبینن ؟\nمەزلووم عەبدی: بەڵێ ڕاستە، سەرۆکی فەڕانسەش داخویانی دا، و با بڵێین هێندێکانیش بە فەرمی داخویانییان نەدا بەڵام لە کووبوونەوەی دوو لایەنە لەگەڵ ئێمە ئەوەیان دەربڕیوە، لەو بارەیەوە هەوڵدان هەیە. بەڵام هەڵوێستی ئێمە ئاشکرا و ڕوونە لەو بارەیەوە وئێمە ئەوەمان بە هەموو کەسیش گوتووە. لە نێوان ئێمە و ترکان دا ' عەفرین ' هەیە. لە نێوان ئێمە ودەوڵەتی تورکیا دا ' عەفرین ' هەیە.\nدیار جوان : ئەمنیش دەمەویست ئەوە بڵێم، ئێستا دەوڵەتی تورکیا بێ و کۆبوونەوەیەکی ڕەسمی لەگەڵ ئێوە بکا ، پێتان بڵێن ' عەفرین ' لە بیر بکەن بەڵام لە سەر بابەتی دیکە دەتوانین رێک بکەوین. ئێوە دەڵێن باشە، ئێوە دەست لە عەفرین بەر دەدەن؟\nمەزلووم عەبدی: شتێکی وا موستەحیلە ، مومکین نییە\nدیار جوان : باشە\nمەزلووم عەبدی: ئێمە بە هەموو کەسمان گوتووە کە لە نێوان ئێمە و ترکان دا ' عەفرین ' هەیە . مژاری عەفرین پێویستە چارەسەر بکرێ . دوای چارەسەر کردنی مژاری عەفرین ئێمە ئامادەین ، وەک سیستمێکی جیران، بەشێک لە دەوڵەتێکی جیران ، وەک هەرێمێکی جیران لەگەڵ تورکیا ئێمە ئامادەین لە نێوان ئێمە دا ئاگربەس هەبێ ، رێکەوتن هەبێ، با بڵێین سنووری ئێمە ئارام بێ، ئەوە ئەو مژارانەن کە ئێمە ئامادەین [ لە سەریان بدوێین].\nدیار جوان: یانی ئەگەر ئەوان بڵێن ئێمە ستاتووی ئێوە لێرە قەبووڵ دەکەین . لە چۆمی فورات ڕا بەو لاوە یانی لە کۆبانێ وە هەتا دێرکێ ، فەرمییەتی ئێوە ئێمە قەبووڵ دەکەین. دەتوانین بتان کەینە بەردەنگ ، بەڵام دەست لە عەفرین هەڵگرن. ئێوە ئەو دەمیش قەبووڵ ناکەن ؟\nمەزلووم عەبدی: نا ئەوە مومکین نییە، ئەوە مومکین نییە. عەفرین هێڵی سوورە.\nدیار جوان: ئێمە گەلێک باسی شەڕمان کرد، تۆمەز قەسەدە هەر خەریکی شەڕە ، ئێمە باسی ئەو لایەنەمان کرد ، با ئێستا بێینە سەر لایەنی سیاسی خەباتی قەسەدە. جێی قەسەدە لە پارسەنگی سیاسی دا چییە ، خاوەنی هێزێکی چۆنە؟ ئایا هیچ مێکانیزمی بڕیار دانی لە دەست دایە؟ ئێمە هێندێک باسی ئەو لایەنە بکەین . چونکە لە ماوەی ڕابردوو دا لە شامێ دانوستاندنی ناسینی نییەتی یەکتری ئەنجام دران. لە نێوان مەجلیسی دێمۆکڕاتیکی سووریا و حکوومەتی سووریا دا. لە دەنگدانەوەی ئەو بابەتە لە یەک دوو جێدا ناوی قەسەدەش هاتە گۆڕێ . گوترا لە داهاتوو دا قەسەدەش لەو دانوستاندنانە دا بەشداری دەکا. وەک موزاکەرە نا، وەک یەکتر ناسین ، گەلۆ نییەتی لایەنەکان چییە بۆ چارەسەری. ئەگە هاتوو [ حکوومەت ] گوتی ئێمە دەمانەوێ قەسەدەش ببێتە لایەنێکی ئەو دانوستاندنانە ، ئایا ئێوە بێ شەرتومەرج دەچن، بە شەرتومەتج دەچن ، چ دۆسییەیەکتان دە دەست دایە؟ دواتر لێتان دەپرسم ، لەوانەیە ئەو حکوومەتە داوای هێندێک شت لە ئێوە بکا . لەسەر ئەو بابەتە ئێوە بڵێێن باشە ئەم شتە و ئەو شتە و فڵان شتە قەبووڵ دەکەین و موناقەشەی لە سەر دەکەین بەڵام قەسەدە وەکوو فەماندەییەک واتە مەزلوم عەبدی دەبێ یان فەرماندەی دیکەی لە ئاستی بەرز دا وەک هەیئەتێک لەگەڵ مەجلیسی دێمۆکڕاتیکی سووریا را بچنە شامێ بە پێی چ شەرتێک دەچن؟\nمەزلووم عەبدی: لە جێدا قەسەدەش ئاگای لەو یەکتر دیتنانە هەیە. مەسەدە ( مەجلیسی دێمۆکڕاتیکی سووریا) وەکوو باڵی سیاسی قەسەدەیە ، قەسەدە ئەو مەجلیسە ئاوا دەناسێ. و کاتێک کە مەجلیسی دێمۆکڕاتیکی سووریا سەردانی شامیان کرد ، بۆچوونەکانی قەسەدەیان وەرگرت ، دیتنەکانی بەڕێوەبەری قەسەدیان وەرگرت و چوونە شامێ. یانی بابەتەکەیان بەیەکەوە بەستراوەتەوە. دەوڵەتی سووریاش لە بەر ئەوەی دەزانێ کە مەجلیسی دێمۆکڕاتیکی سووریا بە ئاگاداری قەسەدە هاتووەتە شامێ ، قەسەدەش ئاگادارە..\nدیار جوان: ئێوە دەتان توانی بە مەجلیسی دێمۆکڕاتیکی سووریا بڵێن مەچن؟ ئێمە لەگەڵ ئەوە نیین و ئێمە ئیزن نادەین. لە نێوان ئێوە دا حقووقێکی ئاوا هەیە ؟\nمەزلووم عەبدی: ئەمن پێموایە ئەگەر ئێمە گوتبامان شەڕ هەیە، و ئێمە ڕازی نین ، ئەمن لەو باوەرە دام ئەو دەمێ بەڕێوەبەریی مەجلیسی دێمۆکڕاتیکی سووریا ئەوەی بە جیدی وەردەگرت.\nدیار جوان: بەڵام ئێوە حوکم بە سەر ئەواندا ناکەن\nمەزلووم عەبدی: نا\nدیار جوان: یانی ئۆرگانی سەرەوە ئەوانن ؟\nمەزلووم عەبدی: ئەوان باڵی سیاسین . و هاتن پرسیان بە ئێمە کرد گوتیان دەمانەوێ پێواژۆیەکی ئەوتۆ بەرەو پێش بەرین و ئەو داوایەش لە لایەن ڕێژیمەوە هاتبوو نەک لە لایەن ئەوانەوە ، ڕێژیم داوایەکی ئەوتۆی لێ کردبوون ئێمەش گوتمان ئێمە دژی ئەوە نین، ئەگەر ئەو کێشەیە بە ڕێگای سیاسی ڕا چارەسەر بکرێ بۆ ئێمە زۆر باشترە. چونکە ئەو کێشەیە نە لە بەرژەوەندی گەلی کوردە و نە لە بەرژەوەندی گەڵانی هەرێمی باکووری ڕۆژهەڵاتی سووریا دایە کە شەڕێکی دیکە لە ناوخۆی سووریا دا ساز بێ. شەڕی ناوخۆ. جا بۆیە ئەگەر ئەو کێشانە بە ڕێگای سیاسی ڕا چارەسەر بکرێن زۆر باشترە. لە سەر ئەو بنەمایە ئیمەش قەبووڵمان کرد.\nدیار جوان : با ڕوونی کەینەوە. وەک نموونە با بڵێین هەیئەتێکی ئێوە لەگەڵ مەسەدە ( مەجلیسی دێمۆکڕاتیکی سووریا ) دەچێ لە شامێ دیتنان دەکا. ئەگەر حکوومەتی سووریا یان ڕێژیم بە ئێوە بڵێ ئێوە لە هەموو داخویانی و دەربڕینی خۆتان دا دەڵێن کە ئێوە هێزێکی نیشتمانی ن بۆ پاراستنی هەموو سووریا. لێرە ئەڕتەشێک هەیە. سیستمێک کە ئۆرگانی ئێوە مەجلیسی دێمۆکراتیکی سووریا پارێزگاری لێ دەکا سیستمێکی فێدێراڵە، بەڵام دەوڵەتیش هەیە و ئەوە سەر بە دەوڵەت دەبێ. ئێوەش وەرن بە ناوی خۆتان تێکەڵی ئەو ئەڕتەشە ببن بەڵام لەو ناوچانەی کە ئێوە لەوانن ئێوە بیانپارێزن . ئایا ئێوە ئەوە قەبووڵ دەکەن ؟\nمەزلووم عەبدی: بەڵێ ئێمە قەبووڵی دەکەین. لەبەر ئەوەی کە ' هێزە دێمۆکڕاتیکەکانی سووریا ' خۆی بە هێزێکی سووریایی دەزانێ ، خۆی بە بەشێک لە ئەڕتەشی دادێی سووریا دەزانێ.\nدیار جوان: نەک ئی ئێستا\nمەزلووم عەبدی: نا ، ئەڕتەشی دوا ڕۆژ. تەنانەت کاتێک کە دامەزرێندرا خۆی بە بناخەی ئەڕتەشێکی داهاتووی سووریا دانا. و ئەگەر چارەسەرییەکی سیاسی بدۆزرێتەوە و جێ بە جێ بکرێ و ڕێژیمی سووریا هەبوونی ئەم هەرێمە قەبووڵ بکا، ستاتووسێک بدا بەم هەرێمە و ' هێزە دێمۆکڕاتیکەکانی سووریا ' وەکوو هێزێکی سووریایی لەو سیستمە دا کە دادەمەزرێ بۆ ئەم هەرێمە قەبووڵ بکا ئەو دەمی ئێمەش ئەوە قەبووڵ دەکەین ، وەک بەشێک لەو ئەڕتەشی سووریایە بین و کاران هەڵسووڕێنین .\nدیار جوان: ئەگەر ئێمە نییەتی باشی ئێوە لە بەر چاو بگرین، بۆ نموونە ئەو ناوچانەی ئێوە لێیانن، دەروازەکانی سنوور لەگەڵ ووڵاتە دراوسێیەکان ، ئێوە ئاڵای قەسەدە هەڵ دەکەن، ئەگەر بڵێن ئاڵایەکی ئێمەش دانێن ، ئایا ئێوە دژی ئەوە دەبن؟\nمەزلووم عەبدی: ئەگەر ئێمە ڕێک کەوین ، ئاڵای ئەوانیش دادەنێین.\nدیار جوان: ئەوە دژی پڕۆژەی ئێوە نییە ؟\nمەزلووم عەبدی: نا، ئەگەر ڕێکەوتنێک بکرێ . ئەوان پڕۆژەی سیاسی ئێمە قەبووڵ بکەن ، ئەو دەمێ ئێمەش حکوومەتی مەرکەزی قەبووڵ دەکەین و کاتێک ئێمە حکوومەتی مەرکەزیمان قەبووڵ کرد ئەو دەمی ئیدی...\nدیار جوان: هیچ شەرتێکتان هەیە ؟ باشە ئەوە تەواو قەبووڵ ، بەڵام ئەوە لەگەڵ بەشار پێک نایە، ئێوە چ دەردێکی ئەوتۆتان هەیە؟ یانی بەشار بۆ ئێوە دەدردە، ڕێژیمی وی ، هەبوونی وی وەکوو تاکە کەس؟\nمەزلووم عەبدی: لە داهاتوو دا هەڵبژاردن دەبێ ، لە هەڵبژاردن دا هەر کەس دەرکەوێ ئێمە ڕێزی لێ دەگرین. بەشار دەبێ ، یەکی دی دەبێ ئەوە نە موشکیلەیە .\nدیارجوان: ئایا ئێمە ئێستا دەتوانین گوتنی فەرماندەی قەسەدە ئاوا ڕابگەیێنین و بڵێین . لە داهاتوو دا ئەگەر ئەو دانوستاندنانە ئاوا بەردەوام بوون و ئێمەش بووین بە لایەنێکی ئەوە لە سەر بنەمای ناسینی هەبوونی پێکهاتەکانی هەرێم ، ناسینی ئەو پڕۆژەیە ئێمە دەتوانین وەکوو "هێزە دێمۆکڕاتیکەکانی سووریا " ، وەک بەشێک لە ئەڕتەشی نیشتمانیی ئەم ووڵاتە لەو ناوچانەی ئێمە لێیان هەین بیانپارێزین و ئەگەر پێویست بکا ئێمە دەتوانین لەو سنوورەشی تێ پەڕێنین.\nمەزلووم عەبدی: بەڵێ، ڕاستە .\nدیار جوان: لە ماوەی ڕابردوو دا لە ' سوێدا ' ئێمە دەزانی لە ' سوێدا ' ناوەندی پێکهاتەی درووزی هەیە . لە ڕووی مێژووییەوە پێوەندییەک لە نێوان دروزی و گەلی کورد دا هەبووە، دۆستایەتییەک هەبووە، هاوکارییەک هەبووە. بە ڕێگای چاپەمەنی دا بانگەوازییەکی تایبەتی ئەوان بۆ ئێوە هەبوو. بۆ ئێوە ، بۆ یەپەگە، ڕایانگەیاند و گوتیان ئێمە لە وەزعێکی بە مەترسی داین ، ئێمە تووشی قڕ کردن و هێڕش بووین وەرن ئالیکاریمان بکەن. ئەو بانگەوازە ئێوە تا چەندە دەتوانن پێک بهێنن ، و ئەگەر ووڵامتان ئەڕێنی بێ ئێوە بە چ شێوەیەک ئالیکاری درووزییان دەکەن؟ مەوداشتان دوورە ، بە سەدان کیلومیتر لە نێوان ئێوە و " سوێدا ' دا هەیە.\nمەزلووم عەبدی: وەک نزیکبوونەوە ئێمە ووڵاممان دانەوە. ئێمە بە ئەرێنی ووڵاممان دانەوە. بە ڕاستی دروزیش وەک کوردان بندەستن و کێشەی مافیان هەیە، مافی نەتەوەیی ، ئەوانیش کەمایەتییەکی نەتەوەیین و خاوەن مافن. ئێمە پشتگیرییان دەکەین ، تێکەڵی و پێوەندی ئەوانیش لەگەڵ کوردان باشە . لە ڕوانگەی عەسکەری یەوە ئەوان لە باشووری سووریان ، لە سەر سنووری ئۆردۆن ، ئێمە لە باکووری سووریاین . یانی لە بواری عەسکەری دا بڵێێن ، ئێمە ئینسانی عەسکەرین و ئێمە ئۆبژێکتیڤن و بە شێوەیەکی ڕاستەوخۆ هێزیان بۆ بنێرن ئەوە مومکینە نییە ، بەڵام ...\nدیار جوان: بەڵام ئەگەر ئەوان چەند سەد کەسیان ناردە لای ئێوە گوتیان تەجروبەمان نییە، تکایە ئەو خەڵکەمان بۆ پەروەردە بکەن ، لە بواری ستراتێژی شەڕ، پاراستن . وەزعی ئێوە بۆ ئەوە مومکینە ؟\nمەزلووم عەبدی: مافێکی نەتەوەیی سووریایی ئەوانە و ئێمە ئالیکارییان دەکەین ، بە وانیشمان گوتووە ، بەڵکوو هێزی عەسکەری ئێمە ڕەنگە نەتوانن بچن لە ' سوێدا ' ئالیکاری ئەوان بکا، بەڵام وەکوو دیکە ئێمە دەتوانین ئالیکارییان بکەین . هەر یارمەتییەکیان بوێ دەتوانین پێیان بکەین . دەتوانین هێزی ئەوان پەروەردە بکەین ، ئالیکاری دیکەیان پێ بکەین . ئێمە قسەمان لەگەڵ کردوون و دیدارمان لەگەڵیان دەبێ . بەڵام ئەوان کێشەیەکیان هەیە ئەویش کێشەی ئەوەیە کاتێک کە داعش هێرشی کردە سەر شاری ' سوێدا ' ژن ومنداڵی ئەوانی ڕفاند. گیرو گرفتێکی ئەوتۆیان هەیە.\nدیار جوان: خەڵکیان لێ بە ئێخسیر گرتوون.\nمەزلووم عەبدی: بەڵێ خەڵکیان لێ ئێخسیر کردوون\nدیار جوان: ئێوە گوتبووتان بۆ ئەوەی ئێمە ئەو ئینسانانە ڕزگار بکەین ئێمە ئامادەین ئەو داعشیانەی لای ئێمەن ، ئەو چەتانەی لای ئێمەن لەگەڵ ئێخسیرکانی وان بگۆڕینەوە.\nمەزلووم عەبدی: بەڵێ ئەوان کۆمیتەیەکیان بۆ ئەو کارە پێک هێناوە . بۆ ئەوەی کە ئێخسیرەکانیان ڕزگار بکەن . ئەو کۆمیتەیە هات و سەردانی فەرماندەییی قەسەدەشی کرد، هاتن سەریان لە مەجلیسی دێمۆکڕاتیکی سووریاش دا. داوخوازیان لە ئێمە کرد و ئێمەش داوخوازی ئەوانمان بە ئەرێنی وەرگرت. ئێمە بەڵێنمان پێ دان هەرچی لە دەستمان بێ دەیکەین و لەو بارەیەوە بە ڕێگای ڕیش سپییەکانی مەنتەقە و بەڕێگای کەسی مەدەنی، کەسی ئاوای کە لەو کارانە دەزانن ئێمە خەبەرمان بۆ ناردن خەبەرمان بۆ داعش نارد و پێمان ڕاگەیاندن بۆ ئەوەی ئەو ئێخسیرانەی درووزییەکان بەر دەن لە بری ئەوان کێیان دەوێ ئێمە دەکرێ بەری بدەین و ئەو پێواژۆیە ئێستا بەردەوامە.\nدیار جوان : ئێمە باسی ئێخسیرانمان کرد ، بە پێی ئەو پێوەندییەی کە ئێمە هەمان بوو لەگەڵ ئەو یەکینانەی ئێوە کە بەو بابەتانەوە خەریک دەبن باسی ٧٠٠ داعشی بێگانە دەکرێ ، چەتەی بێگانە کە ئێستا لە دەست ئێوە دان. یانی هێزێکی تێڕۆری گەورە ئێستا لە دەست ئێوە دایە. ئێوە بە ساغی ئەوانتان گرتووە، لە رەقا، گرتووتانن ، لە دێرا زۆریش، لە زۆر ناوچە گرتووتانن. چارە نووسی ئەو ئینسانانە چی لێ دێتەوە. بۆ نموونە ئێستا هێندێک شارومەندی فەڕانسەیی لە دەست ئێوە دان. ئەگەر فەڕانسە داخویانییەکی ئاوا بدا کە ئێمە ڕەوایەتی و بریاری دادگەی باکووری سووریا و ڕۆژئاوا ئێمە دەناسین بۆیە پێویست نییە کە ئێمە ئەوان وەربگرین. ئێوە ئەو مەسەلەیە وەک خۆدزینەوە لە بەرپرسیارەتی نابینن لە لایەن فەڕانسەوە؟ ئێوە هەتا کەنگێ ئەو ئینسانانە دەحاوێننەوە ومەسەلەکە چی لێ دێتەوە؟\nمەزلووم عەبدی: ڕاستت بوێ ئەوە گیروگرفتێکی گەورەیە. یانی لە سەر ئەو بابەتە هەمیشە دانوستاندن و چاوپێکەوتنمان هەیە لەگەڵ دەوڵەتان و لەگەڵ ئەو کەسانەی پێوەندیی پەیدا دەکەنەوە بەو دەردەست کراوانەی داعش. وەک ئێوە گوتتان ئەوە کێشەیەکی گەورەیە و هەتا ئێستا ووڵامێکی ئەرینیمان لەو دەوڵەتانەوە وەرنەگرتووە. ئەوە جێگای ڕەخنەیە. ئێمە دەتوانین بڵێین ئەوە بۆچوونێکی ئۆپۆرتوونیستی یە. یانی ئەوان بوونە سەبەب کە ئینسانی وان بێنە ئێرە و لێڕە شەری ئێمە بکەن\nدیار جوان: جاوی خۆیان قووچاند لە هاتنی وان بۆ ئێرە.\nمەزلووم عەبدی: لێرە شەڕی گەلی ئێمە بکەن و ئەو هەموو تێکدانەیان کرد و دوای ئەوەی کە گەلی ئێمە بە فیداکارییەکی گەورە ، هێزی ئێمە بە فیداکارییەکی گەورە ئەو ئینسانانەیان گرت و ئەمڕۆ دە دەست ئێمە دا ئێخسیرن ، ئێستا قەبووڵیان ناکەنەوە. جا بۆیە گەلێک دەوڵەت ، بە تایبەتی دەوڵەتە ئوڕووپاییەکان ، زۆریان شارومەندنی وێندەرێنە. هەڵوێستیان زۆر لاوازە، دەیانەوێ کێشەکە لە خۆیان دوور کەنەوە. تەنیا دەڵێن کە ئێمە ئالیکاریتان دەکەین ، لە مەسەلەی ژیانی وان و محاکەمە کردنی وان و زیندانی بوونی واندا و ئێمە یارمەتیتان بدەین.\nدیار جوان: ئایا ئێوە بەوە ڕازین؟\nمەزلووم عەبدی: نا ئێمە ڕازی نین. ئێمە بۆ ماوەیەکی کاتی ئەوەمان قەبووڵ کردووە ، بە شێوەیەکی کاتی قەبووڵمان کردووە ، ئێمەش بە پێویست نازانین زۆر پەلە بکەین ، وەک گوتم بە شێوەی کاتی قەبووڵمان کردووە هەر بە شەرتێکی کاتی ئێمە ئەو ئینسانانە دەحاوێنینەوە ، شوێنی ڕاگیرانیان، لیپرسینەوەیان و زۆر شتی دیکە.\nدیارجوان: ئەوانە پۆتانسییەلێکی بە مەترسین.\nمەزلووم عەبدی: ئێمە بەشیوەی کاتی قەبووڵمان کردووە ، بەڵام لە درێژخایەن دا قەبووڵ ناکەین ، ئەوە کێشەی وانە. دەبێ کێشەی خۆیان چارەسەر بکەن . تەنانەت دەبێ سپاسی ئێمە بکەن چونکە مەترسی ئەوانەمان قەمتەر کردووە . لە سەر ئەو بابەتە دیتنی ئێمە و لایەنەکان بەردەوامە.\nدیار جوان: ئەو دانوستاندنانەتان لە ئاستی هەرێمی دایە یان لە ئاستی نێونەتەوەیی دا ؟\nمەزلووم عەبدی: لەو بارەیەوە پێوەندیمان لەگەڵ هەموو کەس هەیە. ڕاستەوڕاست لەگەڵ دەوڵەتان و لەگەڵ ڕێکخستنە دژی تێڕۆرەکانی ئەو دەوڵەتانەش وەکوو قەسەدە ئێمە پێوەندیمان لەگەلیان هەیە. ڕێکخراوە سیاسییەکانیشمان پێوەندیان لەگەڵیان هەیە . ڕێکخستنی لێبوردنی نێونەتەوەیی ، ئەمنستی ئینترنەشناڵ ئەویش لە ناو مەسەلەکە دایە. ئەوە شتیکە کە پای هەموو کەس دەگرێتەوە و هەموو پێی دەزانن ، با ئەوەش بڵێم بۆ ئەوەی ئێمە ناحەقی لە کەس نەکەین هێندێک دەوڵەت هاوکاریان کردووین، ئێمە ڕێکەوتین لەگەڵیان و هێندێک لە گیراوەکانمان ڕادەستی ئەوان کرد. بەڵام ئەمن نامەوێ ناوی وان بڵێم.\nدیار جوان : ئێمە باسی ئەوەش بکەین ئەگەر لە ساڵی ٢٠١٣وە دەست پێ بکەین. لە ؛ گرێ جیلۆ ' وە دەست پێ بکەین ، ڕمێلان ، و بە دەم تێپەڕینی زەمانەوە ، ' سەدی تشرین ' ، ' تەبقا ' ، ' سەدی فورات ' ، ئەوانە لەئەنجامی شەڕێکی گەورە لە هەمبەر چەتەی داعش دا ئێوە ئەو شوێنانەتان پاک کردەوە. ئایا ئەو شوێنانە تەنێ ئی ئێوەن؟ یانی داهاتەکانی ئەوێ ، ئەو نرخانەی کە لە وێ هەن تەنێ وەک ئی خۆتانی دەبنن ؟\nمەزلووم عەبدی: بە ڕاستی نا ، ئەوە ئی هەموو سووریایە. گەلێک دەستگا و سازی نەتەوەیی سووریان. سازی ئابووریی نەتەوەیی سووریان . ئەوەش ئێمە زۆ جار بیروڕای گشتیمان لێ ئاگادار کردووە. کاتێک ئێمە ئەو شوێنانەمان گرت لە بەر ئەوەی دەمانزانی حەساسییەتی ئاوا هەیە. حەساسییەتی گەلی سووریا ، ڕۆژی یەکەم کە ئێمە گرتمان بۆ نموونە بڵێم سەدی تەبقا، سەدی تشرین ، ئەوانە سازی نەتەوەیی گشتی سووریان و لە ڕۆژی یەکەم دا ڕامان گەیاند ئەوانە دامەزراوی نەتەوەیین ئەرکی ئێمەیە بیانپارێزین و ئەو ئەرکە بەجێ ذینین، بەڵام ئەوە بێ حقووق و بێ ڕێکەوتن و بێ چارەسەری سیاسی جێ بە جێ نابێ. ئێستا لە باکووری سووریا دا ، لە هەموو هەرێمی باکووری سووریا دا سەدی هەشتای زیاتری پێتڕۆڵ ( نەوت ) لێرە دەردەکەوێ. بەرهەمی کشتوکاڵی لە سەدی ٦٠ ی زیاتر لەم هەرێمەیە . گشت ئاو لەم هەرێمەیە. تەواوی دەستگای ئەنێرژی و گازی خۆزایی هەموو لێرەن . ئەوانە سەروەتی گەورەی گشت سووریان . ئەوانە هەر ئی مەنتەقەی باکوور و ڕۆژهەڵاتی سووریا نین ئی هەموو سووریان ، بەڵام شەرتێکی ئێمە هەیە پێویستە لە ئاکامی ڕێکەوتنێکی سیاسی دا بۆ هەموو سووریا ، کە سووریا هەموو پێی ڕازی بێ، ئەو حکوومەتەی لە شام پێک دی لە لایەن هەموو خەڵکی سووریاوە قەبووڵ بکرێ و خەڵکی سووریا هەموویان حکوومەتی شام وەک حکوومەتی خۆیان ببینن ئەو دەمی دە چوارچێوەی قانوونی بنچینەیی سووریا دا ئەو دامەزراوە نەتەوییانە هەڵبسووڕێن و کار بکەن.\nدیار جوان: ئێوە باسی پێواژۆی موزاکەرە دەکەن. موزاکەرە بە کوردی دان و ستاندنە. تۆ هێندێک دەدەی و لە بەرانبەر دا دەستێنی. با وای دابنێین ئێوە هاتن لە دەوری مێزی دانوستاندن دا دانیشتن ، و بە ئێوە بڵێین ئێوە ئێرەتان دەوێ باشە بەڵام لە بەرانبەر دا ڕەقا بدە بە من .، ئەگەر ڕەسمی بوونی فڵان جێ دەخوازی لە بەرانبەر دا منبیجم بدەیە، یا دەوروبەری دێرا زۆر. ئێوە ڕێگا دەدەن موناقەشەیەکی ئاوا بێتە گۆڕێ؟\nمەزلووم عەبدی: ئێستا هێندێک کەس بە زانایی ئەو شتانە لە دژی ئێمە بڵاو دەکەنەوە. شاپەوگاپەی ئاوا لە دژی ئێمە دەکەن. تەنانەت هێندێک مەترسی لای خەڵکی عەڕەبی ئێمە لە ڕەقا و جێگای دیکەش ساز بووە. ڕێژیم، ڕێژیمی سووریا ئیدیعای ئاوا زیاتر بڵاو دەکاتەوە . نا هیچ ڕاستییەک لەوە دا نییە. کاتێک ئێمە ئەو هەرێمانەمان ڕزگار کرد ئەوانەمان لە پێناو ئازادی و دێمۆکڕاسی ، لە پێناو عەداڵەت دا ڕزگار کرد ، ئێمە بۆ ئەوەمان ڕزگار نەکردن کە سەودایان پێوە بکەین وبیانکەینە مژاری چەنە لە سەر دان.\nدیار جوان : لە بواری تەجارەت و بازرگانی دا\nمەزلووم عەبدی: دیارە لە بەر ئەوەی لە سەر هەرێمی ' ڕۆژئاوا ' خەتەر هەبوو ئێمە بۆیە ئەو هەرێمانەمان ڕزگار کرد . نا ، دواڕۆژی ئەو هەرێمانە گشتیان وەک هەرێمەکانی ' ڕۆژئاوا ' بۆ خۆی لە چوارچێوەی ڕێکەوتنێکی گشتی هەموو سووریا دا دیاری دەکرێ ، ئێمە بەو شێوەیە بەڵێنمان بە هەموو کەس داوە . ئێوە دەزانن لەو هەرێمانەی دا کە ئێوە باستان کردن بەڕێوەبەریی سیاسی خۆیان هەیە، بەڕێوەبەریی ئەمنییەتی یان هەیە، بەڕێوەبەریی لەشکری یان هەیە . ئێمە بە ئاشکرا بە هەموو کەسمان گوتووە ئێمە بەیەکەوین ، ئێمە بەیەکەوە سەودا دەکەین، بەیەکەوە موزاکەرە دەکەین. لەبەر ئەوە ئێستا هێندێک کەس، هێندێک لایەن دەیانەوێ تەنێ لەگەڵ کوردان دانوستاندن بکەن ، بە زانایی دەیانەوێ بابڵێین لە هەموو هەرێمەکان گشتیاندا دەڵێن ئێمە تەنێ لەگەڵ کوردەکان دانوستاندن دەکەین و لەگەڵ ئەوان ڕێک دەکەوین . ڕاستە مافی نەتەوەیی کوردان هەیە . کورد لە سەر مافی خۆیان هەتا دوایی پێکێشی دەکەن ، مافی خۆیان دەستێنن ، داوخوازی خۆسەری کوردان هەیە، داوخوازی فێدراسیۆن هەیە ، کورد لە سەر وانە ئیسڕار دەکەن و سەودایەکی با بڵێین دانوستاندن و موزاکەرەیەکی گەورە دەکەن چونکە ئێستا دەستی کوردان بەهێزە ، بەڵام بەرپرسیارەتی ئێمە وەکوو قەسەدە ، وەکوو مەسەدە ، وەکوو هێزێکی کە ئەو شوێنانەی ڕزگار کردووە و ئێمە ئالیکاریان دەکەین بە بەڕەیوەبەرێتیی خۆیان خۆیان بەڕێوەبەرن ، ئەوە هەر هەرێمێکی تەنگەبەری کوردان نییە ، بەڵکوو ئێمە هەرێمێکی بەرفرەوانمان ڕزگار کردووە بۆیە بڕیاری ئێمە بەو شێوەیەیە ، ئێمە دامەزراوەی ئەوتۆمان هەیە کە نوێنەرایەتی گشت ئەو هەریمانە دەکەن ، ئێستا قەسەدە نوێنەرایەتی گشت ئەو هەرێمانە دەکا یانی باکووری ڕۆژهەڵاتی سووریا هەمووی . ' پارتیی سووریای موستەقبەل ' ( پارتیی سووریای داهاتوو) دامەزرێندراوە، بە ناسنامەیەکی سیاسی کە نوێنەرایەتی هەموو هەڕێمەکە دەکا. مەسەدە وەکوو باڵی سیاسی وەکوو ..\nدیار جوان : وەکوو چەتری گشتی یە\nمەزلووم عەبدی: وەکوو چەتری گشتی یە . و لە هەموو گرینگتر وەک دەزانن ماوەیەکی کورت لەمەوبەر حکوومەتی خۆسەری باکوور و ڕۆژهەڵاتی سووریا ڕاگەیێندرا. لەو باوەڕە دام لە ڕۆژانی داهاتووش دا حکوومەت پێک دێ ، ئەوانە بەرپرسیاری ئەم شوێنانەن، نەک هەر بەرپرسیاری هەرێمی ڕۆژئاوا بەڵکوو بەرپرسیاری هەموو ئەو هەڕیمانەن؛ ئی ڕۆژئاوا و ئی باکووری سووریان . ئەوانە هەم لەگەڵ دەوڵەتی سووریا موزاکەرە دەکەن و هەم ئەوانەن کە دەچنە ژێنێڤ و ئەوانەن کە لە سەر داهاتووی سووریا دەبێ دانوستاندن بکەن. هەم لە سەر مافی ئەو هەرێمانە گشتیان ڕاوەستن و دەناویان دا مافی کوردانیش.\nدیار جوان: بۆ مەسەلەی ژێنێڤ هیچ بانگهێشتنێک بۆ ئەوان هاتووە؟ تا ئەو جێگای کە ئەمن دەزانم هەم نوێنەری سەرۆکی ئەمریکا لە ناو ئیتیلاف دا و هەم بە گشتی هێزەکانی ناو ئیتیلاف و بە ئەمریکاشەوە شتێکی ئاوایان دەربڕیوە کە لە دیدارەکانی ژێنێڤ دا نوێنەرایەتی ڕۆژئاوا، باکووری سووریا و ڕۆژهەڵاتی سووریا بە لێبڕاوانە ئامادە دەبن . ئێوە شتێکی ئەوتۆتان بیستووە؟\nمەزلووم عەبدی: نا، لەوەش زیاتر ، شتێکی ناچارییە کە دەبێ ئەو نوێنەرایەتییە هەبێ. ئیجبارێکە کە دەبێ هەبێ. ئێستا ڕاستییەکی ئاوا لە گۆڕێ دایە: ڕێژیمی سووریا هەموو حیسابی خۆی لە سەر ئەوە دەکرد دوای تەواو بوونی شەڕی دژی داعش بتوانێ بە ڕێگای عەسکەری ئەو هەرێمە جارێکی دیکە داگیر بکا، بگەڕێتەوە ئەو هەرێمە و دۆخەکە بەرێتەوە سەر وەزعی بەر لە ساڵی ٢٠١١. یانی هەموو داوخواز و هیوای وان ئەوە بوو. بەس ئێستا تێ گەیشتوون کە ئەوە سەرناگرێ و لە موستەحیلاتانە کە شتێکی ئاوا مەیسەر بێ. نە کۆنژێکتووری سیاسی ڕێگا بە شتێکی ئاوا دەدا و نە هێزیان هەیە کە شتێکی ئاوا بکەن. دەوڵەتی تورکیا هەتا دوایی زەخت و گوشاری گەورەی خۆی دێنێ ، هێرش دەکا کە بۆ ئەوەی ئەو پلانە پووچەڵ کاتەوە. ئێمە لە هەمبەر ئەوەش ئامادەکاری خۆمان کردووە بۆیە مەجبورن ئەو نوێنەرایەتییە قەبووڵ بکەن. ئێستا ئێمە دەڵێین سووریا ، دەوڵەتی سووریا بێ باکووری سووریا ناتوانێ بژی ، بەڵام باکووری سووریا دەتوانێ بێ سووریا بژی.\nدیار جوان : بێ حکوومەتی ناوەندی، بێ ڕێژیمی ناوەندی\nمەزلووم عەبدی: یانی حکوومەتی ناوەندی بە بێ باکووری سووریا ناتوانێ ببێتە حکوومەتێکی حەقیقی. بەڵام لە باکووری سووریا بەڕێوەبەرێتی خۆسەری ئێمە ، ئەوەی کە ئێستا ڕاگەیێندراوە دەتوانێ بێ شام و بێ سووریاش خۆی بەڕێوە بەرێ. لەبەر ئەوە ئەوان حەوجێداری باکووری سووریان. ئەوان مەجبوور دەبن ئەو نوێنەرایەتییە قەبووڵ بکەن. ئەمن لە سەر ئەو باوەرییەم.\nدیار جوان: بۆ ئەوەی ئەو کاتەی ماومانە باش بەکار بێنین چونکە عەفرین مژارێکی سەرەکیمانە، هەموو کەس چاوەڕوان دەکا لەو بارەیەوە بزانێ . پێویستە ئێمە لە سەر عەفرین قسە بکەین ، بەڵام ئەگەر دەکرێ کورت کورت. لە ساڵی ٢٠١٣ بەم لایەوە بە سەدان شەڕڤانی ئەنترناسیۆنالیست بە ئێوە پەیوەست بوون ، ئێوە هێندێک پێشتر باسی نەتەوایەتیی ئەوانتان کرد ، ئەوان لە هەموو جێیەکەوە هاتوون یانی لە چینەوە بگرە هەتا پورتوگاڵ، کانادا، ئەڵمان و فەڕانسە و جێی دی. ئەوەندە زۆرن کە مرۆڤ ناتوانێ باسی هەموویان بکا و ئەوە لە مێژوو دا جاری یەکەمە . تەنانەت بەر لە تەجروبەی شەڕ لە ' ڕۆژئاوا ' و لە ' باکووری سووریا ' هەمیشە باسی چوونی چێ گێوارا و ئەکیپەکەی بۆ کووبا دەکرا ، بەڵام شتی کە ئەمڕۆ لێرە دەقەومێ بە دەیان هێندە لە چوونی گێوارای بۆ کووبای تێ پەڕاندووە. هات و ئەو کێشەیە چارەسەر بوو چارەنوسی ئەو شەڕڤانانە چ دەبێ ، دانوستاندنی ئێوە لەو بارەیەوە یان شتێکی ئێوە بۆ وان هەیە؟ ئەگەر بە کورتی ووڵام بدەنەوە.\nمەزلووم عەبدی: ئێمە هەمیشە بە ئەوانمان گوتووە ، بە هەواڵەتی و بە کەیفخۆشی پێمان گوتوون\nدیار جوان: ئەو شوێنە ئی ئێوەیە\nمەزلووم عەبدی: ئەو شوێنە ئی ئێوەیە ، ئێوە لێرە شەڕتان کردووە ، خوێنتان داوە ، هەمیشە حەقی ئێوە لێرە هەیە و دەرگای ئێمە بۆ ئێوە کراوەیە و ئێمە دەمانەوێ ئێوە لێرە بمێننەوە بەڵام ئەوان خۆیان بڕیار دەدەن.\nدیار جوان: پێتان وایە کە هێندێک لەوان لێرە بمێننەوە؟\nمەزلوم عەبدی: هێندێکیان ماونەتەوە\nدیار جوان : ئەمن پێم وایە هێندێک لەو شەڕڤانانە ژیانی خۆیان لە دەست داوە ، ماڵباتی وان ئێرەیان بە زێد و واری ئەوان زانی و گوتیان ئێمە ناخوازین مەیتی وان بەرین.\nمەزلووم عەبدی: بەڵێ هێندێک لەوان لێرە ماونەوە، هێندێکیشیان چوونەوە ووڵاتی خۆیان و جارێکی دیکە گەڕانەوە ئێرە.\nدیار جوان: هێشتا لە ناو ئێوە دان . باشە. ووڵامی ئەو پرسیارەم وەرگرت. لەو ناو قسەکانماندا دەکرێ هێندێک پرسیاری دی بێنە گۆڕێ بەڵام مەسەلەی عەفرین. هەموو کەس پێی خۆشە بزانێ لە سەر عەفرین. بەر لە هەموو شت ئەمن دەمەوێ ئەوە بڵێم ، ئیدی ئەوە ئاشکرا بوو کە ئەوە لە ئاکامی هاوکارییەکی کە بەستراوەتەوە بە بەرژەوەندییان لە نێوان ڕووسیا و تورکیا دا ، لە ناو ئەوە دا بازرگانی هەیە ، لە ناو ئەوە دا فڕوۆشتی مووشەکی\nئێس – ٤٠٠ هەیە ، و لە ناو ئەوە دا، لە جیات ئەوەی کە ڕاستەوڕاست شەر بە دژی ئەمریکا و ئیتیلاف بکەن، ئێوەیان کردە قوربانی مەسەلەکە. عەفرین، یەپەگە، قەسەدە یان قورانی کرد چونکە ڕاستەوخۆ ڕووسیا و ئەمریکا ناتوانن ڕووبەڕووی یەکتری ببنەوە. بەڵام پێواژۆیەکی بەر لەوە هەیە بۆ نموونە ئەمن بڵێم دوومانگ بەر لە هێرش بۆ سەر عەفرین فەرماندەی گشتی یەپەگە بەڕێز سیپان حەمۆ لە مۆسکۆ بوو ، وا بزانم لە ڕێوڕەسمێکی خەڵات کردن دا . لە گەڕانەوە دا ڕێزدار حەمو داخویانییەکی بەم شێوەیەی هەبوو ، ئەوە دیدارێکی ئەرێنی بوو ، باش بوو ، پڕ بوو، و ئەنجامی ئەوەش دەگاتە نوێنەرایەتی کردنی ڕۆژئاوا و باکووری سووریا لە ' سووچی' . دوو مانگ تێپەڕ نەبوو، ڕووسیا سنووری هەوایی بۆ تورکیا کردەوە و بە ئاشکرایی ڕایگەیاند ئەمن بەشێکم لەو مەسەلەیە. لەو بابەتەوە وەکوو فەرماندەیی قەسەدە کە یەپەگەش لە بن چەتری ئێوە دایە ، ئێوە دەتانەوێ ڕەخنە لە خۆتان بگرن؟ ئێوە چما ئەو حیسابەتان نەدی؟\nمەزلووم عەبدی: ئەگەر ڕاستت بوێ ، ئەو شتانەی کە گوتراون ئاوا بوو. فەرماندەی یەپەگە هەڤاڵ سیپان دیدارەکانی ڕەسمی بوون ، لەگەڵ سێرگێی شویگۆ، وەزیری بەرگری ، لەگەڵ سەرۆکی ستادی ئەڕتەشی ڕووسیا ، یانی دیدارەکانی ڕەسمی بوو. لەگەڵ قیادەی هێزەکانی ئەوان لە سووریا. ئەوان لە سەر ناوی دەوڵەتی خۆیان ئەو شتانەیان گوت. و هەڤاڵ سیپانیش ئەوشتانەی بۆ بیروڕای گشتی ڕاگەیاند. بەڵام دوایە ئێمە هەستمان پێ کرد ڕووسیا و تورکیا ، پووتین و ئەردۆغان ڕێک کەوتوون ، هەر وەک ئێوە گوتتان لە بری گەلێک تەنازولاتی گەورە کە کراوە مەسەلەی عەفرین هاتە گۆڕێ و ئێمەیان لە ' سووچی ' دەر هاویشت . لە سەرەتا دا هەر نە تەنێ داخویانی هەڤاڵ سیپان نا، بەڵکوو خەبەریان بۆ بەڕێوەبەریی سیاسی ئێمە نارد، لای ئێمە ئەندامیان دیاری کرد ، هەیئەت ساز کران ، چوونە حەمیمی بەکەیەوە قسەیان کرد کە بڕیار بوو ئەوانیش بچنە سووچی و لە دیدارەکاندا بەشدار بن. بەڵام لە ئەنجامی ئەو ڕێکەوتنە قرێژە دا کە لە سەر عەفرین کرا وەک زاندراوە پێواژۆی عەفرین دەستی پێ کرد و هاوکاری رووسیاو وتورکیا پێک هات. ئێمە بەم شێوەیە دەکرێ ڕەخنە لە خۆمان بگرین یانی ئێمە ڕووداوەکانمان باش نەخوێندەوە ، ئێمە باوەڕمان کرد بە بەڵێنی ڕووسەکان چونکە ئەوانە بەڵینی ئەوتۆ بوون کە لە لایەن دەوڵەت ڕا درابوون ، هەر وا بەڵین دان نەبوو لە لایەن کەسی ئاساییەوە. یانی ئەوانەی نوێنەرایەتی دەوڵەتیان دەکرد ئەو بەڵێنانەیان دا. لە بەر ئەوەی ئێمە باوەڕمان بە قسەکانیان کرد و ئاوامان بۆ ڕای گشتی ڕاگەیاند دیارە لەو ڕووەوە دەبێ ڕەخنە لە خۆمان بگرین.\n( بەشی سێیەم. تاریخی بڵاو بوونەوە ٣ی ئۆکتۆبری ٢٠١٨)\nتێبینێ : ئەو هەڤپەیڤینە ڕۆژنامەنووسی ناسراو دیار جوان لە ٢٨ی مانگی سێپتامبر دا لەگەڵ ژەنەڕاڵ مەزلووم عەبدی فەرماندەی گشتی '  هێزە دێمۆکڕاتیکەکانی سووریا ' [ قەسەدە / Syrian Democratic Forces [ ئەنجامی داوە و لە یەکشەمە شەو ٣٠ی سێپتامبری ٢٠١٨ لە تێلێڤیزیۆنی ستێرک لە بەرنامەیەکی تایبەتی یەک سەعات و چلوشەشە دەقیقەیی دا بڵاو کراوەتەوە. ئێمە لە چوار بەش دا ڤێرسیۆنی کوردیی سۆرانی ئەو هەڤپەیڤینە گرینگەتان پێشکێش دەکەین.\nدابەزاندن و هێنانە سەر کوردیی سۆرانی: حەسەن قازی\n١ی ئۆکتۆبری ٢٠١٨\nPosted by Ruwange --- ڕوانگه at 7:50 AM\nمصاحبه‌ی دیار جوان از تلویزیون سترک با مظلوم عبدی ...\nناکۆکی نێوان ناوەندی کوردە موهاجیرە سیاسییەکانی مە...\n' مانەوەی زمانی کوردی وەک مانەوەی حەموو زمانێکی د...\n"بە دامەزراندنی ' مەد تیڤی' بازدانێک کراوە لە پڕ...\n" سەرمایەداری ئیتر کۆن بووە، دەبێ بیر لە ئاسۆیەکی...\nهەڤپەیڤینی دیار جوان لە تێلێڤیزیۆنی ستێرک لەگەڵ مە...


سینەمای ئێران - ویکیپیدیا، ئینسایکڵۆپیدیای ئازاد\nپۆستەری فیلمی قەیسەر کە یەکێکە لەو فیلمانەی نوێگەری لە سینەمای ئێراندا کردووە\nسینەمای ئێران دەستەواژەیەکە بەکاردێت بۆ ئەو فیلمانەی کە بەرهەمی وڵاتی ئێرانن (لەگەڵ فیلمی فارسی تێکەڵ نەبێت)\nلە دوای کودەتای ئیسلامی بەشێک لە دەرهێنەران وڵاتی ئێرانیان جێهێشت ، بەشێکی زۆریش لەو فیلمانەی کە بنەما سینەماییەکانیان لاواز بووە و بۆ خەڵکی گشتی بەرهەمهێنراون بە "فیلم فارسی" ناویان دەرکردووە ، تا ئێستا زیاد لە ٢٠٠٠ فیلمی ئێرانی بەرهەمهێنراوە و فیلمەکانیش بەسەر چەشنی جیاجیادا دابەشکراون\nیەکەمین کامێرای سینەماتۆگرافی[دەستکاری]\nیەکەمین کامێرای سینەماتۆگرافی لە کاتی موزەفەرەدین شادا هێنرایە ئێران ، یەکەمین فیلمی دەنگداری ئێرانی فیلمی کچی لوڕ بووە کە لە ساڵی ١٩٣٣ لەلایەن ئەردەشیر ئێرانیەوە بەرهەمهێنرا  ، شا موزەفەرەدین لە ساڵی ١٩٠٠ گەشتێکیدا بۆ ڕۆژئاوا بینەری بەرهەمێکی برایانی لۆمێر دەبێت و بڕیاردەدات کامێرایەکی سینەماتۆگراف بکڕێت و بیهێنێتەوە ئێران و بۆ کاری تایبەتی خۆی بەکاریبهێنێت ، ئەم دەسپێشخەریە بە سەرەتایەک بۆ سینەمای ئێران دادەنرێت\nتاوەکو ساڵی ١٩٣٠ هیچ فیلمێکی ئێرانی بەرهەمنەهێنرا و ئەو سینەمایانەی دروستکرابوون فیلمە بیانیەکانیان نیشان دەدا ، لە ساڵی ١٩٣٠ یەکەمین فیلمی درێژی ئێرانی بەرهەمهێنرا بە ناوی ئابی و ڕابی کە لە لایەن ئۆڤانێس ئۆهانیانەوە هێنرابۆیە بەرهەم\nیەکەمینەکانی سینەمای ئێران[دەستکاری]\nیەکەمین فیلمی ئێرانی : ئابی و ڕابی ١٩٣٠\nیەکەمین ئەکتەری ژن : ڕوحەنگیز سامی نەژاد لە فیلمی کچی لوڕ ١٩٣٣\nیەکەمین مۆسیقا بە تایبەتی بۆ فیلم : ئەسفەندیار مونەفەرزادە بۆ فیلمی قەیسەر ١٩٦٩\nیەکەمین ترایلەر : ساموێل خاچیکیان بۆ فیلمی کچێک لە شیرازەوە ١٩٥٤\nیەکەمین دەرهێنەر : ئۆڤانێس ئۆهانیان فیلمی ئابی و ڕابی ١٩٣٠\nیەکەمین دەرهێنەری ژن : شەهلا ڕیاحی فیلمی مەرجان ١٩٥٦\n^ فەرهەنگی سینەمای ئێران - ئافتابیر Archived ٤ی شوباتی ٢٠١٧, لە وەیبەک مەشین. - کۆتا سەردان ١٦ی ٣ی ٢٠١٧\n^ کچی لوڕ - سورە سینەما کۆتا سەردان سەردان ٤ی ٢ی ٢٠١٧\n^ یەکەمین سینەماتۆگراف - ئاشناشۆ Archived ١٢ی تشرینی یەکەمی ٢٠١٦, لە وەیبەک مەشین. - کۆتا سەردان ٤ی ٢ی ٢٠١٧\n^ ئابی و ڕابی یەکەمین فیلمی ئێرانی - بۆرنا نیوز - کۆتا سەردان ٤ی ٢ی ٢٠١٧\n^ یەکەمینەکانی سینەمای ئێران - نەمناک - کۆتا سەردان ٥ی ٤ی ٢٠١٧\n^ یەکەمین دەرهێنەری ژنی ئێرانی چۆن بوە دەرهێنەر - وای جەی سی - کۆتا سەردان ٥ی ٤ی ٢٠١٧\nوەرگیراو لە «https://ckb.wikipedia.org/w/index.php?title=سینەمای_ئێران&oldid=703349»


يه‌كه‌م پاسه‌پۆرت له هه‌ڵه‌بجه ده‌ركرياو ناو پاريزگاگه وه‌پيه‌و نيه - شـه‌فـه‌ق نيـوز\nشه‌فه‌ق نيوز/ ئمڕوو ده‌زگاى پاسه‌پۆرت هه‌ڵه‌بجه له هه‌رێم كوردستان كرياوه‌و هاووڵاتييگ وه‌ناو سارا يه‌كه‌م كه‌سيگ بوێ پاسه‌پۆرت وه‌رگرت، وه‌لێ ناو هه‌ڵه‌بجه وه‌پيه‌و نه‌وێ، به‌ڵكوو له‌بانى نويسرياوێد عراق - سلێمانى.\nله‌ى باوه‌ته‌و، وه‌ڕيه‌وبه‌ر پاسه‌پۆرت هه‌ڵه‌بجه له باسيگ ته‌له‌فزيۆنى، وت: وه‌ڕيه‌وبه‌رايه‌تيه‌گه سه‌روه‌خوه‌يه‌و سه‌ر وه‌وه‌ڕيه‌وبه‌رايه‌تى گشتى ره‌گه‌زنامه‌س له هه‌ولێر و ئه‌وه‌گ له‌بان پاسه‌پۆرته‌گه نويسياگه(عراق - سلێمانى)هووكارى ئه‌وه‌سه وه‌ڕيه‌وبه‌رايه‌تيه‌گه تائيسه تواناى ته‌سميمكردن پاسه‌پۆرت هه‌ڵه‌بجه نه‌يرێد و هه‌ر وه‌و خاتريشه 100 پاسه‌پۆرت ده‌ركردگه‌و وه‌ى نزيكه‌ى ئاڵشت ئه‌كريه‌ن ئه‌را ناو پاريزگاى هه‌ڵه‌بجه.\nجى باسه، دوياى وازكردن وه‌ڕيه‌وبه‌رايه‌تى پاسه‌پۆرت هه‌ڵه‌بجه ئاسانكارى فريه‌يگ ئه‌را هاووڵاتيه‌يل له ناوچه‌كه ده‌سه‌وه‌ر بوێ و برياريشه وه‌ى نزيكه‌يله دو وه‌ڕيه‌وبه‌رايه‌تى هاتوچوو و كارت نيشتمانييش له هه‌ڵه‌بجه بكريه‌ێده‌و.


بۆ ساڵیادی راگەیاندنی كۆمەڵ دەمەوێت رووبكەمە ئەندامان‌و لایەنگرانی ئەم حزبەو بڵێم هەموو دەستكەوت‌و سەروەرییەكان موڵكی ئێوەیە، كۆمەڵی ئیسلامی چەندین قۆناغی سەختی بڕیوەو چەندین قۆناغی سەختی تریشی لەپێشە، بەڵام ئەوەی لەم چەند ساڵەدا بۆمان دەركەوت ئەندامان دەتوانن ئەو قۆناغە سەختانەش تێپەرێنن.\nدەمەوێت لەساڵیادی راگەیاندنی كۆمەڵدا ئەوەش بڵێم لەسنوری مەڵبەندی سلێمانیدا لەدوای هەڵسەنگاندن سەرەڕاى بەشداریكردنی كەمی هاوڵاتیان لەپرۆسەی دەنگداندا، دەنگەكانی كۆمەڵ لەناو شاری سلێمانی (3.3%) زیادیكردووە، ئەمەش مژدەی سەركەوتنە بۆ ئەندامان لەئەنجومەنەكان‌و لقەكان‌و ناوەند‌و بەشەكان.\nلەم ساڵیادەدا شاهیدیی ئەوەتان بۆ دەدەین كەچەندینجار بەدرەنگانی شەو لەكارو چالاكیەكانتان بەردەوامبوون خۆبەشەخشانەو لێبڕاوانە كارتان بۆ سەرخستنی لیستی كۆمەڵ‌و كاری پەروەردەیی كردووەو ئاگادارین كەچەند گەرم‌و گوڕانە ماڵەكانتان كردووەتە بارەگا بۆ كۆمەڵ.\nهەموو ئەم سەركەوتنانەش بەبێ ئاستەنگ نەبوون‌و بەربەستی زۆرمان شكاند، زۆر كێشەی لابەلا هاتنە سەر ڕێگامان بەڵام بەهەوڵا‌و توانای ئێوە تێمانپەڕاندن، پێشتان دەڵێم داهاتووشمان بێ ئاستەنگ‌و كێشە نابێت، بەڵام ئیرادەی ئێمەو ئێوەش هێندە بەهێزە كەهەموو ئەوانەش تێپەڕێنین.\nگرنگ نیە مرۆڤ لەكوێ بێت یان لەچ پۆستێكدا بێت، گرنگ ئەوەیە هەموان بەیەكەوە خزمەت بكەین. ئێستاش كەلە كۆنگرەی چوارەمی كۆمەڵ نزیكدەبینەوە، گرنگ ئەوەیە هەمووان هەوڵی سەرخستنی بدەین‌و گۆڕانكاری بەئاراستەی دەستكەوتی زیاتر بۆ گەشەكردنی كۆمەڵ بكەین‌و بیگەیەنینە لێواری ئارامی پشت بەخوای گەورە.\nلەكۆتاییدا دەڵێم 31ی 5 ساڵیادی راگەیاندنی كۆمەڵی ئیسلامی پیرۆزبێت لەتەواوی ئەندامان‌و دەنگدەرانی كۆمەڵ بەگشتی‌و بەتایبەت لەسنوری مەڵبەندی سلێمانی.


دووچارەسەری تر بۆ كۆرۆنا پەسەند دەكرێن - تۆڕی میدیایی خەڵک\nڕێكخراوی تەندروستی جیهانی، دوو چارەسەری تر بۆ تووشبوان بە ڤایرۆسی كۆرۆنا پەسەند دەكات كە دەكرێت لەگەڵ وەرگرتنی ڤاكسینەكاندا بەكاربهێنرێن بۆ خۆلادان لە مەترسییەكانی گیانلەدەستدان بە ڤایرۆسەكە لەكاتی تووشبووندا.\nئەم پەسەندكردنەی تەندروستی جیهانی لەكاتێكدایە كە نەخۆشخانەكان لە جیهاندا جمەیان دێت بە تووشبوانی ئۆمیكرۆن.\nپێشتر ڕێكخراوی تەندروستی جیهانی پێشبینی كردبوو، نیوەی دانیشتوانی ئەوروپا لەگەڵ نزیكبوونەوەی مانگی ئاداردا تووشی كۆرۆنا ببن.\nبەپێی ڕاسپاردەیەكی ڕێكخراوی تەندروستی جیهانی كە لە گۆڤاری پزیشكی “بی ئێم جی” بەریتانیدا بڵاوكرایەوە، پسپۆڕانی ڕێكخراوەكە ڕایانگەیاندووە دەكرێت دەرمانی هەوكردنی دەمارەكان بارایمسیتیتیب baricitinib لەگەڵ كۆرتیكۆستیرۆیدات بەكاربهێنرێت بۆ تووشبوانی كۆرۆنا و ئەوانەی لەڕەوشێكی خراپدان كە دەبێتە مایەی باشكردنی ڕێژەی مانەوە لە ژیان و كەمكردنەوەی ئاستی پێویستی بە ئامێرەكانی هەناسەدانی دەستكرد.\nخەڵك سكرتێری گشتی نەتەوە یەكگرتووەكان ئاشكرایدەكات، ، بەھۆی كۆرۆناوە زیاتر لە 4 ملیار كەس بە بێ ھاوكاری كۆمەڵایەتی و چاودێری تەندروستی ماونەتەوە…\n15 حوزەیران 2021 2.45 pm\nخەڵك- وتەبێژی وەزارەتی تەندروستی ئێران ڕایدەگەیەنێت، لە 24 كاتژمێری ڕابردوودا 10216 كەس تووشی كۆرۆنا بوون.


ناسیۆنالیزم و نەتەوەو خێڵ … مەحمود عەبدوڵڵا – Dengekan\nbyMahmud Abdullah\tMay 4, 2019\tGeneral\nلەمێژووی کوردا داگیرکەرانی کوردستان هەمیشه سودیان لە خێڵ و سەرخێڵەکان وەرگرتووە بۆ ئەوەی دژایەتی ، یان ڕێگری پێبکەن لە گەشەکردنی هەستە نەتەوەییەکان و کلتوری هاوبەش . ئەو خێڵانە بەر لە داگیرکەرانی کوردستان بونە هۆی سەرکوتکردن و ڕێگریکردن لە گەشەکردنێ هەستە نەەوەییەکان . بەبڕوای من بانگەشەی نەتەوە پەروەری لەلایەن هێزە کوردییەکان درۆیە و تەنها بۆ هێشتنەوەی پێگەی کۆمەڵایەتی خۆیانە . دەکرێت هەردوو بنەماڵە وەک سەرۆک و ڕیشسپی گشت خێڵەکان ببینین .\nمێشکی ناسیۆنالیزمی کوردی خێڵ و سەرۆک خێڵن ، بۆیە بە سەدان ڕێگەدا بەرەو خێڵگەرایی دەچن و بەیەک ڕێگەشدا ناڕۆن ، کە ببێتە هۆی گەشەکردنی هەستە نەتەوەییەکان ، لەدوڕیانی مەدەنیەت و بەربەریەتی خێڵدا وەستاون . زۆر لەشارەزایان پێیان وایە کە ناسیۆنالیزم دیاردەیەکی نوێیە واتا شتێک نییە بەناوی نەتەوەی سروشتی” نەتەوە دیاردەیەکی مۆدێرنە نەک ئەزەلی ” نەتەوە تێپەڕاندنی خێڵە و ،بەڕێکەوت یان زەرورەت یاخود بە هۆی باردو دۆخێکی تایبەتی کۆمەڵایەتی یان بەبڕیارێکی سیاسی پێک دێت وەک گلنیر دەڵێت.\nبۆیە ئەگەر مەسەلە بێ عەقڵی نەبێت ، هیچ هۆیەک نییە بۆ پاراستنی پێکهاتە و ڕێکخراوە خێڵەکیەکان ، ئەگەر بتەوێت نەتەوە دروست بکەیت. ئەوە ئابڕوو چونێکی گەورەیە بۆ ئەوانەی بانگەشەی نەتەوەپەروەری دەکەن لە کاتێکدا بەفڕۆکە وێنەی ئاهەنگ و ڤیستیڤاڵی خێڵەکان دەگرن . ئابڕوچونیشە بۆ ئەوانەی بانگەشەی دابڕان و دیموکراتی دەکەن و لەبەرامبەر فیستیڤاڵی خێڵ و عەشیرەتدا بێ دەنگن و پارەیشی بۆ تەرخان دەکەن، یان بۆ کەسانێک کە لە ئەوروپا ژیاون و خۆیان بە هەڵگری بەهاکانی ڕۆژئاوا دادەنێن و لەهەمانکاتدا ئامادەی ڤیستیڤاڵی خێڵ دەبن.گلنیر وا پێناسەی ناسیۆنالیزم دەکات “بریتیە لە کلتورێکی یەکسان” بەڵام ئەم کلتورە چۆن پێک دێت ، بێگومان بە هۆی گەشەکردنی هەستە نەتەوەییەکان .\nبەڵام لەکاتێکدا احزابە خێڵەکیەکان پارێزەری کلتورە خێڵەکیەکەن ،ناکرێت گەشبین بین بە پێکهێنانی نەتەوە و دەوڵەت و دیموکراتی و…لەلایەکیتر کلتوری دیموکراتی گەشەناکات و پێکنایەت ئەگەر ڕێکخراوی کۆمەڵایەتی دیموکراتی نەبێت.وەک گلنیر دەڵێت کلتور و ڕێکخراو دوو توخمی بنەماین لەژیاندا و یەکتر بەخێو دەکەن، ڕێکخراوی کۆمەڵایەتی خێڵ هەڵگری چەند تایبەتمەندییەکە کە ڕێگرە لە گەشەکردنی کلتوری دیموکراتی ، یان وەرگرتنی.بۆیە ئەوەی کە ئێمە لە دیموکراتی نزیک دەکاتەوە،ڕێکخراوەی نوێ و یەکسانیخوازە نەک خێڵ و حیزبی خێڵەکی یان ئەو حیزبانەی دەستبەرداری مێنتالێتی خێڵ نابن.درۆیەکی سەر سوڕهێنەرو نەزانانەیە سەرۆک خێڵ و حیزبی خێڵەکی بانگەشەی ناسیۆنالیستی بکەن،لەوە عەجیبتر ئەوەیە بانگەشەی دەوڵەتی قانون و دیموکراتی بکەن . یان لەنەزانییە یان چەواشەکارییە و هیچیتر. پێکهاتەی خێڵ بەسروشت دژی دیموکراتییە، پاڵپشتی خێڵ و بانگەشەی دیموکراتی مەینەتی عەقڵی حیزبە بەناو ناسیۆنالیستیەکانی کوردییە .\nPrevious ناوی فیلمه‌کانی به‌شی نێونه‌ته‌وه‌یی نۆهه‌مین فێستیڤاڵی فیلمی “وارش” راگه‌یه‌ندرا\nNext زمانی مرۆڤ لە کوێوە دێت ؟! … دکتۆر: مەولود ئیبراهیم حەسەن


کوردیپێدیا - دلێر عەلی کەرەم\n✌ دلێر عەلی کەرەم | پۆل: شەهیدان | زمانی بابەت: 🏳 کوردیی ناوەڕاست\nدلێر عەلی کەرەم\nساڵی 1974 لە باخە هەنارەی بناری بەمۆ لەدایک بوە.\n1975 لەلایەن رژێمی بەعسەوە راگوێزراون.\n1982 باوکی شەهید دەبێت.\n1988 خانەوەکەیان لەکەلارکەلار دەڕوخێنرێت لەلایەن رژێمی بەعسەوە و لەساڵی 1990 دەگوێنەوە بۆ دەربەندیخان.\n1995 پەیمانگا تەواو دەکات\n1996 هاوسەرگیری دەکات وپاشان دو منداڵی دەبێت.\n2003 دەست بەخویندن دەکات لە کۆلیژی راگەیاندنی زانکۆی بەغدا\nلە 02-09-2005 لەکاتی گەڕانەوەیدا، لەگەڵ 13 کەسی دیکە بەر دەسترێژی قافڵەی ئەمەریکی سەر رێگا دەکەوێت و بەسەختی بریندار دەبێت لە 02-12-2005 لەنەخۆشخانەی باقوبە گیانی لەدەسەت دەدات و پاشان تەرمەکەی لە گۆڕستانی پێباز بەخاک دەسپێرن.\n1. 👁 02-09-2005\n2. 👁 02-12-2005\n📅 رۆژی کۆچی دوایی: 02-12-2005\n➕ ئەم بابەتە لەلایەن: (ئەڤین ئیبراهیم فەتاح)ەوە لە: Jun 14 2017 6:38PM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Feb 12 2020 9:48AM باشترکراوە\n👁 ئەم بابەتە 3,623 جار بینراوە\n📷 فایلی وێنە 1.0.1 25 KB Jun 14 2017 6:52PM ئەڤین ئیبراهیم فەتاح


📝 یەپەسە: ژن لەدژی بارەگای فڕۆکەی ژێتی سەربازی لە ئیزمیر چالاکی ئەنجامدا | پۆل: بەڵگەنامەکان | زمانی بابەت: 🏳 کوردیی ناوەڕاست\n👌 ئەم بابەتە لەلایەن: (م. ب.)ەوە لە: Aug 2 2020 1:20AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (م. ب.)ەوە لە: Aug 2 2020 1:20AM باشترکراوە\n👁 ئەم بابەتە 510 جار بینراوە


ھەمووان بەدوای بەختەوەری خێزانی وێڵن ، بەڵام ئەمە پێویستی بە کردارە و بە تەنھا بە قسە ناکرێت ، ھەرچەندە کردارەکان سادەن و بە ئاسانی جێ بەجێ دەکرێن ، لەبەر ئەمە گەر دەتەوێت لە ژیانی ھاوژینیت بەختەوەر بی ئەوا گرنگی بەم ئامۆژگارییانە بدە .\n١.رێز لە ھاوژینەکەت بگرە .\nگەر دەتەوێت خێزانەکەت بەختەوەر بێت ، یەکەم کارت بریتی دەبێت لە رێزگرتن لە ھاوژینەکەت ، چونکە بنەمای سەرەکی خێزانی بەختەوەر رێزگرتنە .\n٢. گرنگی بە خۆت و جلوبەرگت بدە .\nگرنگ نییە باشترین مارکەی جلو بەرگ لەبەر بکەیت و یاخود گرانترین بکڕیت ، ئەوەی گرنگە جلوبەرگت و لەشت خاوێن و پاک بێت و بۆنی ناخۆشی لێ نەیەت .\n٣. لەھەڵە بچووکەکان ببورە .\nژیانی ھاوژینی شەپۆڵی ھەڵکشان و داکشان بەخۆیەوە دەبینێت ، بەتایبەتی لەم بارودۆخەی ئێستای خەڵک ، لەبەر ئەمە پێویستە لەسەرت لە ھەڵە بچووکەکان ببووری ، بۆ ئەوەی ئەم ھەڵانە گەورە نەبن و ژیانی ھاوسەریت تێکبدات .\n٤. نەنگیەکانی ھاوژینەکەت داپۆشە .\nھەر مرۆڤێک بە ئەندازەی خۆی لە ژیان ھەندێک کەم و کورتی ھەیە ، جا جەستەیی بێت یا رەفتار بێت ، لەسەر ھاوژینەکان پێویستە ئەم کەم و کورتیانە داپۆشن و زەقی نەکەنەوە ، چونکە گەورەکردنی دەبێتە ھۆی تێکچوونی شیرازەی خێزانی .\n٥. بەردەوام پەیوەندیتان ھەبێت .\nسەرەڕای سەرقاڵ بوونتان بە کارەکانتان ، بەڵام نابێت ئەوە لەبیر بکەن کەپێویستە بەردەوام رۆژانە لە پەیوەندی دابن لەگەڵ یەکتری بۆ باسکردنی بابەتە گرنگەکانی ژیان .\n٦. لەھەواڵی ھاوژینەکەت بپرسە .\nبزانە رووداوەکانی ئەمڕۆی چی بووە و تووشی چ کێشەیەک ھاتووە ، ئەمە مانای گرنگیدانە بە ژیانی بەرامبەرەکەت و ئەم کارە ھاوژینەکەت دڵخۆش دەکات .\n5 مانگ پێشتر - Jul 9 2021 12:13AM


11:19 - 16/05/2022\nوه‌زاره‌تی په‌روه‌رده‌ی عێراق رایگه‌یاند، دواخستنی تاقیكردنه‌وه‌كانی سبه‌ینێ له‌سه‌رجه‌م پارێزگاكانی ناوه‌ڕاست و باشوری عێراق به‌نده به كه‌شوهه‌واوه، ئه‌گه‌ر شه‌پۆلی خۆڵبارین چڕ ببێته‌وه پارێزگاره‌كان ده‌سه‌ڵاتیان هه‌یه پشو رابگه‌یه‌نن.\nعادل به‌سیسی بریكاری زانستی وه‌زاره‌تی په‌روه‌رده رایگه‌یاند، دواخستنی تاقیكردنه‌وه‌كان بۆ سبه‌ینێ به‌نده به بارودۆخی كه‌شوهه‌وا و چڕی خۆڵبارینه‌وه، ده‌سته‌ی كه‌شناسی وه‌زاره‌تی په‌روه‌رده‌ی ئاگاداركردوه‌ته‌وه كه خۆڵبارین له ناوچه‌كانی باشور به‌رده‌وامی ده‌بێت، كاریگه‌ریه‌كه‌شی له‌سه‌ر ناوچه‌كانی ناوه‌ڕاست و باكور كه‌متر ده‌بێت.\nپارێزگاره‌كان به‌پێی ئه‌و ده‌سه‌ڵاتانه‌ی كه پێیان دراوه ده‌سه‌ڵاتیان هه‌یه پشو له‌ناوه‌نده‌كانی خوێندن رابگه‌یه‌نن\nئاماژه‌ی به‌وه‌شكرد، "سبه‌ی كه‌شوهه‌وای زۆربه‌ی ناوچه‌كانی باشور خۆڵبارین ده‌بێت، په‌یوه‌ندیش له‌گه‌ڵ پارێزگاره‌كان ده‌كه‌ین و بڕیار ده‌ده‌ین ده‌وام بكه‌ین یان نا، ئه‌مه‌ش به‌نده به ره‌وشی كه‌شوهه‌واوه و سه‌رله‌به‌یانیه‌كه‌ی رون ده‌بێته‌وه، پارێزگاره‌كان به‌پێی ئه‌و ده‌سه‌ڵاتانه‌ی كه پێیان دراوه ده‌سه‌ڵاتیان هه‌یه پشو له‌ناوه‌نده‌كانی خوێندن رابگه‌یه‌نن ".\nدوابه‌دوای شه‌پۆلێكی چڕی خۆڵبارین به‌یانی له به‌غدا، بابل، دیوانیه، واست، كه‌ركوك و دیاله ئه‌مڕۆ دوشه‌ممه ده‌وامی ناوه‌نده‌كانی خوێندن راگیرا، هاوكات وه‌زاره‌ته‌كانی په‌روه‌رده و خوێندنی باڵا دواخستنی تاقیكردنه‌وه‌كانیان بۆ رۆژی دواتر راگه‌یاند.


بۆچی هیچ یەکێک لە پێغەمبەران ئافرەت نەبوون؟ : ماڵپەڕی وەڵامەکان\nبیروباوه‌ڕباوەڕبون بە پێغەمبەرانبۆچی هیچ یەکێک لە پێغەمبەران ئافرەت نەبوون؟\nبۆچی هیچ یەکێک لە پێغەمبەران ئافرەت نەبوون؟\nهۆکاری چی یە پێغەمبەری جولەکە و مەسحیحی و ئیسلام هەموویان ڕەگەزی پیاو بوون ؟\nئەی بۆ هیچ پێغەمبەرێک ئافرەت نەبووە ؟\nئایا ئەکرێ ئافرەت (رسول) نەبێ بەڵام (نەبی) بێ؟ وە ئایا ڕاستە (مەریەم) نەبی بووە؟\nهیچ موسوڵمانێک گومانی لەوە نییە کە کارەکانى خواى گەورە پڕ حیکمەتن، ویەکێک لەناوەکانی " الحكيم " ـە ، ویەکێک لەسفاتەکانی " الحكمة "یە .\nوە حوکمی خودایە وایە یەکێک لەسیفاتەکانی پێغەمبەران : پیاوەتی یە ، وەهەندێ لەزانایان کۆدەنگیان لەو بارەیەوە نەقڵ کردووە ، و خودا لەو کارەدا گەورەترین حیکمەتی هەیە .\nالشيخ عمر الأشقر حفظه الله دەڵێت :\nوە لەتەواوی ئەو سیفەتەی کەپێی بەخشیون : ئەوەیە هەموو ئەو پێغەمبەرانەی کەناردوونی لەڕەگەزی پیاو بوون ، وهیچ پێغەمبەرێکی لەڕەگەزی ئافرەت نەناردووە ، بەڵگەش لەسەر ئەوە : سیغەی حەسرە کە لەم ئایەتەدا ئاماژەی پێ دراوە: ( وَمَا أَرْسَلْنَا قَبْلَكَ إِلاَّ رِجَالاً نُّوحِي إِلَيْهِم ) الأنبياء/ 7 .\nواته: ئەی محمد - ﷺ - له پێش تۆشدا هیچ كه‌سێكمان نه‌ناردووه به پێغه‌مبه‌ر ئیلا پیاوانێك بوونه كه وه‌حیمان بۆ ناردوون و كه‌سیان فریشته نه‌بوونه.\nحیکمەت لەوەی پێغەمبەران لەڕەگەزی پیاوانن:\nهۆکاری ئەوەی پێغەمبەران لەڕەگەزی پیاوان بوون چونکە حیکمەت وای دەخواست ، جا لەو حیکمەتانە:\n1. بوون بەپێغەمبەر وا دەخوازێت کەسەکە دەعوە وبانگەوازەکەی ئاشکرا بکات ، وڕوو بەڕووی پیاوان وئافرەتانیش ببێتەوە ، ، ولەگەڵ خەڵکدا بەنهێنی وئاشکرا کۆ ببێتەوە ، وهاتن وچوون لەهەموو بەشەکانی زەوی دا ، وڕوو بەڕوو بوونەوەی ئەوانەی بانگەوازەکە بەدرۆ دەزانن ودژایەتی دەکەن ، وئامادەکردنی هێز وسەرپەرشتی کردنیان ، بێگومان هەموو ئەمانە لەگەڵ بونیەی پیاواندا گونجاوە نەک ئافرەت .\n2. بەرنامە وپەیام وا دەخوازێت پێغەمبەرەکه بەتوانا بێت بەسەر ئەوانەی کەشوێنی دەکەون ، ئەو بۆ شوێنکەوتووەکانی فەرمانکەر وڕێگری کارە لەشتەکان ، وحاکم وقازیە لەنێوانیاندا ، خۆ ئەگەر ئافرەت بوایە: ئەمانەی بەتەواوی بۆ بەرجەستە نەدەبوو ، وکۆمەڵێک لەشوێنکەوتوانی بێ فەرمانیان دەکرد ولەقسەی دەردەچوون وشوێنی نەدەکەوتن .\n3. ڕەگەزی نێرینە کامڵ ترە ، هەر بۆیە خودا دەسەڵاتی داوە بەپیاو بەسەر ئافرەتاندا هەروەک فەرموویەتی: ( الرِّجَالُ قَوَّامُونَ عَلَى النِّسَاءِ ) النساء/ 34 .\nواتە: پیاوان سه‌رپه‌رشتیارو باڵاده‌ستن به‌سه‌ر ئافره‌تانه‌وه .\n4. هەندێ شت بەسەر ئافرەتدا دێت وای لێ دەکات نەتوانێت زۆر وەزیفە وکاری گرنگ ئەنجام بدات ، وەک حەیز ودوو گیان بوون ومنداڵ بوون وتوشی نیفاس بوون ، لەگەڵ ئەوەدا توشی جۆرێک لەتێک چوونی دەروونی وئێش وئازار دەبێت ، جگە لەوەی منداڵەکانی پێویستیان بەچاودێری کردنی ئەو هەیە ، جا هەموو ئەمانە ڕێگرن لەهەستان بەدعوە و گەیاندنی پەیمان وتەحەمول کردنی دەراویشتەکانی .\n" الرسل والرسالات " ( ص 84 ، 85 ) .\nئەمەیان بەنیسبەت بوون بە(الرسول)ـەوە بوو .\nوە بەنیسبەت بوون بە (النبي) : هەندێ لەزانایان وەک "أبي الحسن الأشعري والقرطبي وابن حزم" پێیان وایە ئافرەت هەبووە (النبي) بێت ، بەڵگەشیان ئەو ئایەتانەیە کەتیایدا باسی هاتنی وەحی دەکات بۆ دایکی موسا ـ بەنموونە ـ وئەو گفتو گۆ ودوانەی فریشتەکان لەگەڵ مەریەم دا عليها السلام ، وەهەروەها هەڵبژاردنی بەسەر ئافرەتانی جیهاندا .\nبەڵام ئەم بۆچوونە ڕاجح وبەهێز نی یە .\nالشيخ عمر الأشقر دەڵیت :\nئەوەی ئەوان باسیان کردووە نابێتە بەڵگە لەسەر بوونی (النبي) لەڕەگەزی ئافرەتاندا ، و وڵامی ئەوان لەچەند ڕوویەکەوە دەداتەوە :\nیەکەم : ئێمە پێمان وا نییە( النبيَّ )فەرمانی پێ ناکرێت بەگەیاندنی دین وئامۆژگاری کردنی خەڵک وتێکەڵاوی کردنیان ، ئەوەی ئێمە لامان پەسەندە ئەوەیە: لەم بابەتانەدا جیاوازی لەنێوان ( النبيّ والرسول )دا نی یە ، وجیاوازیەکە لەوەدایە( النبي ) نێردراوە بەهەمان تەشریعی (رسول)ـی پێش خۆی .\nکەواتە: ئەو ڕێگریانەی کەگوتراوە لەبارەی ناردنی ( رسول) لەڕەگەزی ئافرەتان لە ( نبي )یشدا بوونی هەیە گەر ئافرەت ببێتە (نبي) ، وئەوەچەند ڕێگریەکن وا دەکات ئافرەت نەتوانێت بەمەهامی( النبوة )هەستێت .\nدووەم : دوور نی یە وەحی خودا بۆ ئەو ئافرەتانە - دایکی موسا وئاسیا - لەخەودا بووبێت ، ئێمە دەزانین جۆرێک لەوەحی خەوە ، وئەوە بۆ جگە لەپێغەمبەرانیش ڕوو دەدات .\nسێیەم : ئێمە ئەو قسەیەیی ئەوان ناسەلمێنین کەدەڵێن: هەموو ئەوانەی فریشتە قسەی لەگەڵ کردوون پێغەمبەرن، لەفەرموودەیەکدا هاتووە : خودا فریشتەیەکی نارد بۆ لای پیاوێک کەسەردانی برایەکی دینی دەکرد لەگوندێکی تر ، فریشتەکە هۆکاری سەردانەکەی لێ پرسی ، جا کاتێ کەهەواڵی پێ دا ئەو لەپێناوی خودادا خۆشی دەوێت ، فریشتەکەش پێی ڕاگەیاند ئەو نێردراوی خودایە بۆ ئەوەی پێی ڕاگەیەنێت خودا خۆشی دەوێت ، وە بەسەرهاتی کەسە کەچەڵ ونابینا وگولەکە مەعروفە ، وجبریل هات بۆلای هاوەڵان بۆپرسیار کردن لەپێغەمبەر ﷺ لەپێناو فێر کردنی هاوەڵاندا ، هاوەڵەکان دەیان بینی وگوێیان لێ دەبوو .\nچوارەم : ئەو بەڵگانەی کەباس لەهەڵبژاردنی مەریەم دەکات نابێتە بەڵگە بۆ ئەوان ؛ خودا بەسەریحی ئەوەی ڕاگەیاندووە کەجگە لەپێغەمبەرانیشی هەڵبژاردووە ، هەروەک فەرموویەتی: ( ثمُّ أَوْرَثْنَا الكِتَابَ الَّذين اصْطَفَيْنَا مِنْ عِبَادِنَا ...) فاطر/ 32 .\nواتە: پاشان هه‌ندێك له به‌نده‌كانی خۆمان هه‌ڵبژاردووه‌و ئه‌یانكه‌ین به میراتگری ئه‌م قورئانه پیرۆزه كه زانایانى ئوممه‌تی پێغه‌مبه‌ری خوان- ﷺ -\nوە " آلَ إبراهيم وآلَ عمران " بەسەر هەموو عالەم دا هەڵبژارد ، و کەس و کارەکەشیان کە بەتەئکید پێغەمبەر نەبوون: ( إِنَّ الله اصْطَفَى آدَمَ وَنُوحاً وَآلَ إبْرَاهيمَ وَآلَ عِمْرَانَ عَلَى العَالَمِينَ ) آل عمران/ 33 .\nبه دڵنیایى خوای گه‌وره ئاده‌م و نوح و ئالی ئیبراهیم خۆی و نه‌وه‌كانی كه پێغه‌مبه‌ر بوونه وه ئالی عیمران كه عیسى له‌وان بووه ئه‌مانه‌ى هه‌ڵبژاردووه به‌سه‌ر هه‌موو جیهاندا .\nپێنجەم : لەفزی کەمال کە لەو فەرموودەدا هاتووە کەئەوان کردوویانەتە بەڵگە لەسەر( النبوة ) بەڵگەیەکی لا کەرەوە نییە؛ چونکە ئەوە بۆ تەواو بوونی شتێک دێت لەبابەتێکدا ، لێرەدا مەبەست لێی : گەشتنی ئافرەتە بەکۆتایی کەماڵ لەهەموو بوارەکاندا ، کەواتە کەماڵی لێرەدا ئەو کەماڵیە نییە کەهی پێغەمبەرانە .\nشەشەم : لەهەندێ لەفەرموودەکاندا هاتووە خەدیجە یەکێک بووە لەئافرەتە کامڵەکان ، ئەمە ئەوە ڕوون دەکاتەوە کەماڵ لێرەدا کەماڵی پێغەمبەرایەتی نی یە .\nحەوتەم: لەهەندێ لەفەرموودەکاندا هاتووە فاتیمە سەرداری ئافرەتانی بەهەشتە تەنها مەریەمی کچی عیمران نەبێت ، ئەمەش ئەو بۆ چوونە بەتاڵ دەکاتەوە کەپێی وایە جگە لەمەریەم وەک دایکی موسا وئاسیا پێغەمبەرن ؛ چونکە بەدڵنیاییەوە فاتیمە پێغەمبەر نی یە ، لەکاتێکدا لەفەرموودەدا هاتووە کە ئەو لەغەیری خۆی باشترە ، خۆ ئەگەر دایکی موسا وئاسیا پێغەمبەر بوونایە ئەوا ئەوان لەفاتیمە چاکتر دەبوون .\nهەشتەم : وەسف کردنی مەریەم بەوەی ڕاستگۆیە ئەمەش لەکاتی وەسف کردنی دا وهەواڵ دان بەفەزڵی ، خوای پەروەردگار فەرموویەتی: ( مَّا المَسِيحُ ابْنُ مَرْيَمَ إِلاَّ رَسُولٌ قَدْ خَلَت مِن قَبْلِه الرُّسُلُ وَأُمُّهُ صِدِّيقَةٌ كَانَا يَأْكُلانِ الطَّعَامَ ) المائدة/ 75 .\nواته: عیسای كوڕی مه‌ریه‌م- ﷺ - هیچ شتێك نه‌بووه نه خوا بووه‌و نه كوڕی خوا به‌ڵكو ته‌نها پێغه‌مبه‌ری خوا بووه [قَدْ خَلَتْ مِنْ قَبْلِهِ الرُّسُلُ] وه چه‌نده‌ها پێغه‌مبه‌رانی تریش له پێش عیساوه- ﷺ - ڕۆیشتوونه‌و مردوونه ، وه دایكیشی ڕاستگۆ بووه له‌و قسه‌یه‌ی كه كردۆتی كه وتى زینام له‌گه‌ڵ كه‌س نه‌كردووه‌و به ئیزنى خوا منداڵم بووه، یاخود به‌ڕاستدانه‌ری ئه‌و په‌یامه بووه كه كوڕه‌كه‌ی هێناویه‌تی له یه‌كخواپه‌رستى ، كه هه‌ردووكیان خواردنیان ئه‌خوارد، واته: مرۆڤـ بوونه ئه‌وه‌ی كه په‌روه‌ردگارو خوا بێت پێویستی به خواردن نیه، به‌ڵام ئه‌مان خوا نه‌بوونه‌و خواردنیان خواردووه وه ئه‌وه‌ی كه خواردن بخوات پێویستی به چوونه سه‌ر ئاو هه‌یه، خوای گه‌وره زۆر له‌وه به‌رزو بڵندترو گه‌وره‌تره كه ئه‌وان ئه‌و شتانه ئه‌ده‌نه پاڵ خوای گه‌وره .\nگەر وەسفێکی گەورەتر هەبوایه ئەوا خودا وەسفی بەوە پێ دەکرد ، ولەدەقی قورئان وفەرموودەی سەحیح دا نەهاتووە ئەوەی ڕوون کردبێتەوە یەکێک لەئافرەتان پێغەمبەر بوون .\nوە " القاضي عياض "لەجمهوری زانایانەوە گێڕاویەتیەوە کەمەریەم پێغەمبەر نەبووە ، وە " النووي " لە " الأذكار " دا لە " إمام الحرمين "ـەوە کۆدەنگی نەقڵ کردووە لەسەر ئەوەی مەریەم پێغەمبەر نەبووە ، وە لە " شرح المهذب " دا داویەتیەتێ پاڵ کۆمەڵێک ، وەلە " الحسن البصري "ـەوە هاتووە : لەئافرەتاندا پێغەمبەر نەبووە .\nالرسل والرسالات " ( ص 87 – 89 ) .\nئایا کەراماتی پیاو چاکان حەقە و بوونی هەیە ؟ شەیتان لەبەهەشت دەرکرا دواتر چۆن توانى قسە لەگەڵ ئادەم بکات و لە خشتەى ببات ؟ حوکمی ئەو کەسانەی باوەڕیان وایە کە پێغەمبەر نورێکە لە نوری خوا و مرۆڤ نییە چۆنێتى باوەڕبونمان بە پێغەمبەران درودى خواى گەورەیان لێ بێ عەقیدە و بیرباوەڕی موسوڵمانان سەبارەت بە پێغەمبەر عیسای کوڕی مەریەم\nسەردان: ١,٤٠٠ بەش: باوەڕبون بە پێغەمبەران\nپرسیاری دواترحوکمى کار کردن لەو بانکانەی کە مامەڵە بەڕیباوە دەکەنپرسیاری پێشترڕێنمایی بۆ ئەو کەسانەی کە شەیتان وەسوەسەیان بۆ دروست دەکات سەبارەت بە خواى گەورە


TUE, 19 MAR 2019 18:03 | KDP.info\nسەعید ئاکرەیی، د داخویانیەکا ماڵپەرێ فەرمیی یێ پارتی دیموکراتی کوردستان گۆت:'' کەلها کەڤن لسەردەمێ رژێما بەحس یا ژناڤچۆیی و ل بن سێبەرا توپێن دوژمنی ئاگرێ نەوروزێ یێ هەلکری و گەنجێت مە جانێ خو یێ ئێخستیە دمەترسیێ دا و ل سایەیێ ئازادیا نها ئەم تێدا دژین گەنجێت بخورترن و بهێزترن و پێشوەخت پیلان دهێنە دارێشتن بو هەلکرنا ئاگرێ نەوروزێ.\nناڤهاتی گۆتژی:'' مە وەک گروپێ کەلاکەڤن بەردەوامی دایە فێ رێبازێ و هەردەم کەلها کەڤن ب ئاگری د خەملینن ئەڤ سالە ئەم هەمی ب ئێک دل و ئێک هەست و ئێک سوز دێ چالاکیێن خو نمایش کەین ب رەنگەکێ جودا و سەرنج راکێش''.\nئاکرەیی ئەو یەکە ژی دیارکر، کو و چالاكیێت مه ب هه‌ماهه‌نگی دێ د گه‌ل گروپێ پێشمه‌رگه بن مه ب هه‌ڤرا ئاڵایه‌كێ كوردستانێ دروست كریه ب درێژاهیا 60 مێترا و پانیا 10 مێتران.\nل داویێ گۆتژی:'' ئه‌م وه‌ك گروپێ كه‌لا كه‌ڤن بوو ئه‌ڤ ساله مه 400 خه‌تیرێن ئاگری دروست كرینه و دگه‌ل 2000 توپێن ئاگری و دگەل 25 توپێن زڤروک کو دهێنە زڤراندن كوو دێ ب جوانترین شێوه كه‌لا كه‌ڤن خه‌ملینین.و دێ ئه‌ڤ ساله‌دا جیاواز ل سالێن دیتر د ئاگرێ ل كه‌لا كه‌ڤن هێته هه‌ل كرن, ئه‌و ژی دێ خه‌تیرێن ئاگری به‌نه سه‌ری و ئینن خوار ''.


بایگانی‌های بیانیه - دیدبان حقوق بشر کردستان ایران\nبایگانی برچسب ها: بیانیه\nچاودێر لەبارەی ئەو فیلمە و هەڵسووکەوتی لەگەڵ خەڵکی بۆ نووسینگەکەی بەیانییەکی بڵاوکردەوە: هەفتەی رابردوو لەتۆڕە کۆمەڵایەتییەکاندا فیلمێک بڵاو بووەوە کە پیشان دەدات قائم مەقامی ئێستای نەخەدە وێڕای توند هەڵسووکەوت کردن لەگەڵ دووکەس لەخەڵکی کەسەردانیان کردبوو پەیوەندی بە بەشی پاراستن دەکات و داوا دەکات کە بڕۆنە ژوورەکەی تا ئەو دوو کەسە بخەنە دەرەوە. هاوکات ئەو دووکەسەش […]\nدیدبان حقوق بشر کردستان ایران در مورد فیلم منتشر شده از فرماندار فعلی نقده و رفتار وی با مراجعان به دفترش، بیانیه‌ای به شرح زیر صادر کرده است: «هفته گذشته فیلمی در فضای مجازی منتشر شد که نشان می‌دهد فرماندار فعلی نقده، ضمن برخورد تُند با دو نفر از مراجعان، با حراست تماس می‌گیرد و از […]\nچاودێری مافی مرۆڤی کوردستانی ئێران لەبارەی پێشلکاری مافی خەڵکی گوندنشینی ئەربیلان لەورمێ بەیانییەیەکی بڵاوکردەوە. ئەم بەیانییە بۆ نوێنەرانی پارێزگای ئازەربایجانی رۆژئاوا لەپارلمان، فەرماندەی پۆلیس و پارێزوانی پارێزگای ئازەربایجانی رۆژئاوا، جێگری مافپەروەری سەرۆک کۆماری و دەزگا پەیوەندیدارەکان لەگەڵ مافی هاوڵاتیان و مافی مرۆڤ و هەروەها دایرە پەیوەندیدارەکان لەگەڵ تورکیا و مافی مرۆڤ لە سەرۆک کۆماری ئێران […]\nدیدبان حقوق بشر کردستان ایران در مورد نقض حقوق اهالی روستای اربیلان در ارومیه، بیانیه صادر کرد. این بیانیه، خطاب به نمایندگان استان آذربایجان غربی در مجلس ایران، فرماندهی پلیس و دادستان استان آذربایجان غربی، معاون حقوقی ریاست جمهوری و نهادهای مرتبط با حقوق شهروندی و حقوق بشر و همچنین ادارات مرتبط با ترکیه و […]\nنزدیک به یک هفته از آغاز مجدد درگیری نظامی میان آذربایجان و ارمنستان می‌گذرد. زخمی کهنه در منطقه قفقاز که مجدداً سر باز کرده است و حمایت کشورهای مختلف از طرفین درگیری، بر پیچیدگی آن افزوده است. ارمنستان و جمهوری آذربایجان دیگری را به گشودن آتش در سرزمین‌های خود در منطقه مورد مناقشه ناگورنو-قره باغ […]


لە قوتابخانەیەکی فەڕەنسا مەڕەکان وەک خوێندکار ناونوس کران\n- 5/9/2019 5:24:00 PM 2705 جار خوێندراوەتەوە\nدوای ئەوەی بەرپرسانی دێیەكی فرەنسا بڕیاریاندا بەهۆی كەمی ژمارەی خوێندكارەوە وانەیەك لە قوتابخانەی دێیەكە دابخەن، جوتیارێك 15 مەڕی وەكو خوێندكار ناونوس كرد.\nبۆ زیادكردنی ژمارەی خوێندكاران مەڕەكانی ناونوسكرد\nپاش ئەوەی بەهۆی دابەزینی ژمارەی خوێندكارانیەوە بەرپرسانی دێی كرێ-ئێن بێللێدۆن لە رۆژهەڵاتی فرەنسا پلانی داخستنی وانەیەك لە قوتابخانەی ژولس فێغی-یان بڵاوكردەوە، جوتیارێكی ئەو دێیە بڕیاریدا بەشێك لە مەڕەكانی لەو قوتابخانەیە ناونوس بكات.\nبە 50 مەڕەوە لە مەراسیمی مامۆستایان و خوێندكاران بەشداریكرد\nژمارەی خوێندكارانی وانەیەك لە قوتابخانەی ژولس فێغی لە 266 خوێندكارەوە بۆ 261 خوێندكار دابەزیوە و ئەوەش بوەتە هۆی گردبونەوەی زیاتر لە 200 مامۆستا و خوێندكاری ئەو قوتابخانەیە لەبەردەم قوتابخانەكەدا، لەمیانی بەڕێوەچونی مەراسیمی گردبونەوەكەدا و بە مەبەستی روبەڕوبونەوەی بڕیاری داخستنی خوێندنگەكە "مایكڵ جێرەرد" بە 50 مەڕەوە بەشداریكرد.\nبە ئامادەبونی پارێزگاری ناوچەكە مەڕەكان ناونوس كران\n15 مەڕ بەپێی بەڵگەنامەی لەدایكبونیان و بە ئامادەبونی جۆن لۆی مای، پارێزگاری ناوچەكە ناونوسكران، كە بەپێی هەواڵەكە ئەو پارێزگارە هەمیشە پشتگیری لە دانەخستنی وانەكانی خوێندن كردوە،هاوكات منداڵانی ناوچەكە لە مەراسیمەكەدا چەندین دروشمیان بەرزكردبوەوە و لە هەندێكیاندا نوسرابو "ئێمە مەڕ نین".\nدێی كرێ-ئێن بێللێدۆن 11 وانەی تێدا دەخوێندرێت و لەئێستادا یەكێك لەو وانانە بەهۆی كەمی خوێندكارەوە لەژێر هەڕەشەی داخستندایە، ئەوە لەكاتێكدایە بەشێوەیەكی گشتی بەهۆی كەمی خوێنكارەوە وانەكانی خوێندن لە خوێندنگەكانی فرەنسا دادەخرێن و بەرپرسان دەڵێن پێویستە ژمارەی خوێندكاران رێژەكەی دیاریكراوبێت.